TAOa ebitatzeko, kanpoaldeko parkinetik herri-bus “azkarrago eta merkeagoa abiatuko da” | Mondraberri Arrasateko Ataria\nHasiera Albisteak TAOa ebitatzeko, kanpoaldeko parkinetik herri-bus “azkarrago eta merkeagoa abiatuko da”\nHerri-bus berriak, 31 parada ordez, 17 izango ditu, eta orduko bi zerbitzu eskainiko ditu. Zerbitzu berrirako Udalak 200.000 € inguru gehiago erabiliko ditu. Zerbitzu berria eta TAOa “uztail aldera” abiatuko dira. Zerbitzu guztietako tarifak “%30 merketuko dira”.\n2021eko Aurrekontuen harira, Udalak iragarri zuen herri-busak 3. linea bat eskainiko duela. Gaur egitasmoaren inguruko datu gehiago iragarri dituzte.\nPrentsaurrekoan parte hartu dute Maria Ubarretxena alkateak, Victoriano Fuentes Udaleko Zerbitzuak Saileko zinegotziak eta Moises Altuna zerbitzu horretako tekniko buruak.\nAlkateak azaldu du, aparkatzeko TAO sistemaren harira, Udalak herritarrekin egindako lanketan, “herritarren eskaera oso garrantzitsu bat izan zela, erdialdean TAOa jarriz gero, kanpoaldean aparkatzeko leku gehiago jartzea”.\nHorretarako, parking disuasorio bat jarriko da Arruenan, Hiper Eroski ondoan, 2021ean. “Horretarako ez da beharko obrarik egitea”.\n“Momentuz Arruena parkean soilik jarriko da parking disuasorioa. Doakoa izango da eta aparkatzeko leku nahikoa egongo da”. Arruenak 200 ibilgailu inguruk aparkatzeko tokia dauka.\nBeste parking disuasorio bat jartzea beharrezkoa balitz “Udaleko Hirigintza Saila badabil San Andres inguruko edota Markuleteko industrialdetan balizko leku egoki gehiago”.\nAlde horretatik, “herritarrek eskatu zuten parking hori erdialdearekin lotzeko herri-bus zerbitzu bat, oraingoak baino ibilbide motzagoarekin, azkarragoa eta merkeagoa”.\n“Eskaera horri erantzuteko dator 3. linea. Asmoa da linea hau martxan jartzea TAO berria jarriko den garai berean. Izan ere, egitasmoaren helburua da kotxeetako erabiltzaileak ez aparkatzea erdialdean, eta horretarako aukerak ematea”\n“suposatzen da eta sinesten dugu linea azkarragoa izango dela. Izan ere, herri-bus zerbitzuak orain 31 parada eskaintzen ditu, eta herri-bus linea berriak parada gutxiago izango ditu”:\nOtalora (San Frantziskoko biribil ondoan)\nArrasate pasealekua (Arimazurin)\nAlfonso VIII etorbidea\nKontuan hartzekoa da “guztiak eskaerazko paradak direla, hau da, herri-busa ez da parada guztietan gelditzen: bidaiariak jaisteko eskaera egitean soilik geratzen da. Sistema hau ere erabiliko da 3. linean”.\nHorrela “bidaiaren iraupena erdira jaitsiko da, eta uste dugu jendeak gehiagotan erabili beharko lukeela autobusa”. Linea berriak Arruena eta Arimazubi – San Andres elkartuko ditu.\nUdalak iragarri duenez orduro “bi zerbitzu eskainiko direla, hau da, bi buelta izango direla. Hirugarren lineak zerbitzua emango du astelehenetik ostiralera (goizeko 7:35etik gaueko 20:05era). Larunbatetan 8:35etik 14:00etara”.\nGainera, herri-buseko tarifa denak “%30 merketuko ditugu. Herri-buseko linea guztien (3 lineen) tarifak merketuko dira, herritarren eskaerari erantzunez”.\nErabiltzaileek normalean Mugi txartela erabiltzen dute herri-busa ordaintzeko. “Mugiko tarifa garestiena da erabiltzaileak bidaia gutxi egiten dituenean (0 bidaitik 20 bidaira), egun 0’96 eurokoa da. Tarifa berriekin 0’70 eurokoa izango da”.\nMugi txartelaren erabiltzaileak, gero eta bidaia gehiego egin, ordaindu beharreko tarifa gero eta merkeagoa da. Horrela, erdibideko tarifa (21 eta 50 bidai artean egitean) prezioa 0’57 eurokoa izango da eta tarifa merkeena (51 bidai eta 90 artean) 0’14 eurokoa. Tarifak merketzeko esfortzu bat egin da”. Beraz, tarifak ondokoak izango dira gutxi gorabehera:\nMugirekin tarifa merkeena: 14 zentimo\nMugirekin erdiko tarifa: 57 zentimo\nMugirekin tarifa garestiena: 70 zentimo\nMugi barik: 1’35 euro\nMugi txartela oraindik erabiltzen ez dutenentzat bidaiaren prezioa 1’85 eurokoa da. Aldaketarekin “1’35 eurora merketuko da”.\nHauek guztiak aurtengo prezioak dira, eta 2021ean “baliteke prezioetan aldaketa txiki batzuk izatea”. Goian aipatutako merketzeak 2021eko “udan aplikatzen hastekoak dira”. Izan ere, “espero dugu linea berria uztail aldera martxan jartzea, TAO berriarekin batera”.\nUdalak urtean 540.000 € inguru ordaindu ditu herri-busaren zerbitzuagatik, eta zenbateko horri gehitu behar zaio urteko defizita (110.000 € inguru). Beraz, denera Udalari 650.00 € erabili ditu urteko herri-busaren zerbitzua eskaintzeko”.\n“3. lineak suposatuko du Udalak 200.000 € inguru gehiago ordaindu behar izatea. Hau da, 2021ean kontratua 740.000 € ingurukoa izango da. Horri gehitu beharko zaio 2021eko balizko defizita”.\n2021ean 1 linean eta 2 linean jarraituko dute bina herri-busek eskaintzen. “Hirugarren linearako bosgarren herri-bus bat lortuko du Udalak. Ez da bus berri bat erosi beharko”.\nIbilgailu honek oraingo ibilgailuen “antzeko ezaugarriak izango ditu. Guztira 5 herri-bus ibiliko dira alderik alde 2021eko udatik aurrera”.\nHirugarren linea TAO berriaren testuinguruan abiatuko da, eta “ondorioz, ikusiko badugu moldaketak egin behar direla, moldatuko dugu hirugarren linea, ordutegiari dagokionez, parada kopuruari dagokionez,…”.\nHerri-busak “170.000-180.000 erabilera ditu urteko. Kopuru hori oso altua da adibidez Eibarko herri-busarekin alderatuz gero. Arrasateko aurtengo kopurua jaitsiko da Covid-aren ondorioz”.


Ultzama Golf Kluba\nGustatuko al litzaizuke ametsezko paisaiaz gozatzea gogoko duzun kirolari uko egin gabe?, edo gustatuko al litzaizuke mila urteko oihan batez inguratua egotea swing bat egiten duzun bitartean? Golfean aritzea gogokoa baduzu eta Nafarroako ipar-mendebalak turismoarentzat dituen gauza erakargarriak beste ikuspegi batetik ikusi nahi badituzu, zatoz Ultzama ibarreko golf klubera. Zure abilezia neurtzeko parada izanen duzu 18 zuloko zirkuituan. Ibilbide horretan, ezker-eskuin ageri dira ehunka urteko haritz sendoak. Gainera, leku ezin hobea da ondoan dagoen Orgiko hariztira joateko edo, bestela, ibarrean harat-honat dauden herriak bisitatzeko.\nUltzama Golf Kluba Iruñetik 24 kilometrora dago, Nafarroako ipar-mendebaldean. Inguru horretako paisaiak itxura gozoa, belar-soro berdeak eta ehunka urteko oihanak eskaintzen ditu; azken buruan, leku ezin egokiagoa da kirol horretaz gozatu bidenabar naturarekin harremanetan sartzeko.\n1963koa da Ultzaman golf kluba sortzeko ideia. Zehazki, Gerendiain eta Eltso arteko hariztian kokatu zen. Hainbat familiak lursail horiek errentan hartu zizkioten ibarrari ehun urterako. Diotenez, klubeko etxea Espainiako gizarte-txaletik politenetakoa da.\nHasierako urte haietatik istorio politak gelditu dira. Gaur egun, gurdi elektrikoak eta buggiak erabiltzen dira, baina garai hartan bazkideek caddien zerbitzua eskatzen zuten. Klubaren inguruan dauden herrietako mutilak arduratzen ziren poltsak eramateaz eta, ordainez, 4tik 25 pezetara bitarte kobratzen zuten, garai hartako pezetetan, alegia.\n40 urteko historian, Ultzama Golf Klubean ekitaldi nabarmenak egin dira, bai Espainiakoak bai nazioartekoak. 2004ko Europako txapelketa (emakumezkoentzat) izan zen nabarmenetako bat, eta Carlota Ciganda nafar golf-jokalaria atera zen garaile.\nZelaia 1965ean zabaldu zen eta Javier Arana arkitektoak diseinatu zuen hasierako trazatua, hots, Espainiako golf zelai diseinatzailerik ospetsuenak. Gero, beste zulo batzuk egin zitzaizkion, harik eta gaur egun ibilbidean dauden 18ak osatu arte.\nZirkuitu osoan dauden haritzek jokalarien abilezia neurtzeko parada ematen dute. Horrexek ematen dio berezitasuna. Aurreneko bederatzi zuloak teknikoagoak dira, eta kaleak hartu behar dira emaitza ona lortuko bada. Beste bederatziek kale zabalagoak dituzte eta horrek jokalarien jokoa errazten du. Ibilbidea gogorregia ez bada ere, kasu egin beharko diozu 4. zuloari, trebeziaz saihestu beharko baituzu hantxe dagoen lakua.\nUltzamako Golfetik 4 kilometrora, Lizason, "Pitch and Putt" zelai bat sortu da. Golf modalitate horretan zuloak laburragoak dira, 40tik 120 metrora bitartekoak, eta denak par 3koak.\nUltzamako bazterrak eder ederrak dira eta aukera izanen duzu turismoaren aldetik balio handia duten lekuak ezagutzeko, esaterako, Orgiko Oihana. Zehazki, 4.000 urteko hariztia da, baditu 50etik gora zuhaitz, landare eta zuhaixka espezie, bai eta 40 hegazti klase ere. Inguru horretako herriez gozatzeko parada ere izanen duzu: Zenotz, Eltso eta Gerendiain. Etxe handi ederrak dituzte, armarridunak. Halaber, merezi du Auza ikustea, hots, errekaz bi aldeetan lerrokatutako etxeek osatzen duten herri xarmanta. Ez zaitez joan inguru honetako sukaldaritza dastatu gabe. Hortxe daude haragiak, zizak eta gaztanbera, denak ahogozatzeko modukoak.


Gizon kabalen piurak | Erein\nColección: Igelio Igela, 26\nFecha de publicación en papel: 29-10-2000\nISBN de la edición en papel: 978-84-7568-919-7\nMaddiren urtebetetze eguna dugu gaur; zortzi urte betetzera dator neska koxkorra, eta hainbat opari jaso du. Besteak beste, Londresen lanean duen osabaren paketetxoa: ordulari polit-polita dago bertan. Harrezkero, ordea, gauza harrigarriak gertatuko zaizkio Maddiri: dena alderantziz egiten hasiko da eta, gerora, baita esaldiak ere. Era berean, aspaldi ikasiak zituen gauzak egiten ahaztu egingo zaio, eta bera ere txikiagotuz joango da, txupetea eskatuko du...


Eserlekua aukeratzeko hitzorduak 14ean amaituko dira - Worldnews.com\nEserlekua aukeratzeko prozesuak aste honetan jarraitzen du. Posta elektronikoa, taldeak ordezkari aukeratutako pertsonari bidali zitzaion, eta, galdetegia modu indibidualen bete dutenen kasuan, bazkideari berari. Aste honetan bidali dira datorren astearen bukaerarako hitzorduak. Birkokapenen prozesuak aurrera egin ahala,\nAnoetako birmoldaketa txuri-urdin guztiek nahi duguna da. Estadio berri eta funtzonal batean elkarbiziko dugu, gure taldearen partidak askoz gertuagotik jarraituz. Birmoldaketa prozesu horretan, Hegoaldeko Hondoko bazkideak izan dira birkokatuak izan diren lehenak. Handik bizitzen zituzten partidak gure lagunarteko askok. Orain, UEFA-ren ezartzen dituen baldintzak direla eta...\nNola izango da prozesua? 1.-Prozesua galdetegiarekin hasten da. Bertan bazkideek beren datu pertsonalak idatzi beharko dituzte: norekin datozen futbolera, taldearen datuak eta datu gehigarrien bat. 2.- Galdetegiak jaso ondoren taldeak eratuko ditugu, galdetegietako informazioa oinarri hartuta. 3.- Banakako puntuazio bat kalkulatuko dugu, pasa den denboraldiko baremo berberekin,...\nOinarrizko informazioa Realzaleentzat\nAnoetako harmailen ia egitura osoa aldatuko da. Harmailak zelaira hurbilduko dira eta horrek egingo du harmailen egitura erabat desberdina izatea, izan ere, ez dago baliokidetasunik egungo tribunen eta eraikiko direnen artean . Beheko eraztun osoa bota egingo da, eta hondoa eta tribunak aurreratu egingo dira, jokalekutik hurbilago jarrita. Hondoa 32 metro aurreratuko da eta...\nIpar hondoko bazkideak birkokatuta\nEsleitzeko irizpideak 22.000 pertsonari baino gehiagori gainerako tribunetan eserlekua baieztatu eta gero, prozesu honetako hurrengo urratsa izan da ipar hondoan eserlekua aukeratua zuten bazkideak birkokatzea. Eserleku kopuruaren aldetik dauden mugapen logikoen barruan, eserlekua aukeratzeko hurrenkera arautzeko bere egunean ezarri ziren printzipioak eta baremoak errespetatu...


"Esperimentazioak bizitzako arlo guztietan egon behar du" - Noticias de Gipuzkoa\nJoseba Irazoki MUSIKARIA\n"Esperimentazioak bizitzako arlo guztietan egon behar du"\nharri fernández 25.07.2020 | 23:29\nJoseba Irazokik Victoria Eugenian joko du gaur, Ibai Gogortza, Jaime Nieto eta Felix Buffekin batera bere azken azken diskoa aurkezteko: 'Zu al zara?'\ndonostia – Nola pasa duzu konfinamendua?\n–Faseka. Orokorrean, ondo pasa dut. Hasieran, askok bezala, opor sentsazioa izan nuen. Azken batean, musikara dedikatzen garenok, astebururo bueltaka ibili behar dugu. Asteburu batzuk libre nituela pentsatzeak, erlaxazio puntu bat ere eman zidan. Gerora, nola hala martxan jarri behar nuela sentitu nuen, banituen zenbait gauza egiteke. Momentu batzuetan lan intentsua egin dut, baina beste momentu batzuetan ez nuen ezer egiteko gogo gehiegirik.\n'Zu al zara?' diskoa aurkeztuko duzue gaur, Jazzaldiaren programazioaren baitan.\n–Bai. Berriro ere azken urtean aurkeztu ditugun abestiekin hasi nahi dut jotzen. Lehengo astean Jazzaldirako entsegu bat izan genuen. Errepertorioa azken urtean izan dugun berdina izango da, baina intro batzuk luzatu egin ditugu; bueltatxoren bat eman diogu kantaren bati, betikoa ez egiteko asmoarekin. Gainera, espazioa ezberdina denez, soinu aldetik ere beste gauza batzuk probatuko ditugu.\nKutsu progresiboa du.\n–Argi eta garbi. Kantu luze samarrak egin nahi izan nituen, progresio eta aldaketekin. Horrela atera zen (barreak).\nAlbumeko lehen abestia Luzio eta Durrutiri eskaini zenien. Luzio Urtubia orain gutxi zendu da.\n–Ez dakit zerbait aipatuko dudan ala ez, baina, bai, Luzio gogoan izan dut azken egunotan. Niretzako eredu izan zen gizonari horrelako omenalditxo bat egin izan nion kantutxoarekin eta, uste dut, harrera nahiko ona izan zuela. Pena Luzio hil egin zaigula, baina ondare aberatsa utzi digu. Luzio mundu aldrebes honi buelta ematen saiatu zen, nolabait.\nIrazoki eta Lagunekin zure alderdi rockeroena lantzen duzu, baina disonantziak ere bilatzen dituzu.\n–Nire ezaugarri nagusi bat izan da hori beti; nire instrumentuarekin, gitarrarekin, disonantziak bilatu izan ditut edo, bederen, ezohizko bide edo soinu baten bila ibili. Disko honetan bai, egia da, disonantziak zertxobait ekidin nituela eta, momentu batzuetan, melodiak bilatu ditut. Orduan, Lagunekin egin nuen aurreko diskoa, pixka bat esperimentalagoa zen, eta kantu berriak hortxe dabiltza, erdibidean (barreak). Zu al zara? Diskoko zati instrumentaletan melodia bat egon zedin nahi nuen, jendeak antzeman zezan.\nEsperimentazioa ala rocka?\n–Aukera ematen badidazu, biak (barreak). Esperimentazioak, berez, bizitzako arlo guztietan egon behar du. Boladak izaten ditut. Musika en-tzuteko garaian, gauza berriak ezagutzeko musika esperimentala entzuten dut; bidaiatzeko garaian, kotxean ere musika asko entzuten dut, eta rocka beharrezkoa dut, edo gusturago en-tzuten dudala esango nuke.\nBeñat Achiary eta Julen Achiaryrekin duzun proiektua jazzetik oso gertu dago, ezta?\n–Oso pozik gaude. Niretzat ohore bat da Beñat Achiaryrekin abestea. Lehenengo diskoa, Bas(h)oan, esango nuke ez dela jazza, baina inprobisazioa nabaria da, pisu handia du; zuzenekotan askoz gehiago gainera. Robbie Bashori omenaldia egin nahi izan genion eta horretarako formatu klasikoko kantuak hartu genituen. Beste disko batean ere pentsatzen ari gara, jada, eta jazz estilora edo esperimentaziora gehiago joko duen zerbait izango da. Rocka eta esperimentazioa beste modu batera egin dut, baina Bas(h)oan proiektuak beste leku batzuetara eramaten nau. Espero dugu bigarren lan bat ere lehenbailehen prestatzea; halere, egungo egoera kontuan izanik, aurtenerako izatea zaila ikusten dut.\nSoinu unibertso berrietan sakon-tzea gustuko duzu, oso.\n–Musika esperimentalean oso sartua dagoen jendez inguratua egon izan naiz beti. Nik neuk ere boladak izan ditut horretan oso sartuta. Disko instrumentalak ere kaleratu izan ditut kanpoko zigiluekin. Musika esperimentala nahikoa entzuten dut eta gauza berriak aurkitzeko, esan dizudan bezala, horretara jotzen dut. Egia da, azkeneko urteetan nire konposizioak modu batean estandarizatu egin direla. Halere, esperimentazioak nirekin egon behar duela uste dut beti eta egon, badagoela.\nKonfinamendu garaian Rafa Berrio joan zitzaigun; 'Niño futuro'-n zuk ere parte hartu zenuen. Rafak hutsune handia utzi du, ezta?\n–Azkeneko urteetan ezagutu nuen eta uste dut publiko orokorrak azken hiru diskoekin ezagutu zuela. Ez hori bakarrik, publikoa konturatu zen izugarrizko artista zela: kantugile eta letragile zoragarria zen, eta oraindik ere emateko asko zuena; ez bakarrik orain jendearen atentzioa deitzen hasi zelako, baizik eta, berak zioen moduan, kantu perfektuaren bila zebilelako beti. Nik uste dut badituela kantu perfektu asko, baina oraindik horren bila zebilen. Pertsonalki ezagutu dugunok bat etorri ohi gara: oso jatorra eta dibertigarria zen. Faltan botako dugu.\nHamaika musikariekin lan egindakoa zara, Nacho Vegas eta Atom Rhumba, esaterako. Besteentzat lan egiten duen Irazoki eta bere proiektuak defendatzen dituena bera al da?\n–Berdinak gara, hori fijo (barreak). Besteentzako lan egiten dudanean, esango nuke, badudala metodologia argiago bat. Konposatutako gauzak pasatzen dizkidatenean, zerbaiten gainean lan egitea izaten da nire ekarpena. Alde horretatik, bide bat markatzen dizute. Gero zure pertsonalitatea gehitu behar diozu horri. Atom Rumbarekin talde moduan lan egin izan dugu, eta lokalean zerotik hasten ginen; zure pertsonalitatea gehiago erakutsi dezakezu, nolabait. Nire gauzei dagokienez, nire buruari muga gutxiago jartzen dizkiot. Azken diskoan rocka bilatu dut, gogoa nuen eta hori bilatu dut. Gitarrarekin jolasean ari naizela sortzen zaizkidan kantu asko, inprobisazioan sortzen dira.\nMusika ofizio duzu. Nola ikusten duzu etorkizun hurbila?\n–Orain dela bi hilabete beltz ikusten nuen, gero grisera pasa nintzen. Pettiren diskoa aurkezteko genuen eta zenbait kontzertu erori egin ziren. Azken asteetan proiektu berriak atera zaizkit, zenbait bolo tartean direla. Maria Berasarterekin proiektu berri bat egingo dut, eta Iparragirreren jaiotzaren 200. urteurrenaren bueltan ere beste proiekturen bat agertu zait.


About: Askatasunaren Estatua\nAskatasunaren Estatua (ingelesez: Statue of Liberty), jatorrizko izena Mundua argitzen duen askatasuna (ingelesez: Liberty Enlightening the World; frantsesez: La Liberté éclairant le monde), New Yorken (AEB) kokatutako eskultura erraldoia da. Frédéric Auguste Bartholdiren lana da, 1886an Ameriketako Estatu Batuen independentziaren mendeurrena zela eta, Frantziak New York hiriari oparitutakoa. Urte horretan, desmuntaturik, Frantziatik AEBetarako bidaia Iseré itsasontzian egin zuen. Munduan zehar estatua honen kopia eta imitazio ugari daude.\nAskatasunaren Estatua (ingelesez: Statue of Liberty), jatorrizko izena Mundua argitzen duen askatasuna (ingelesez: Liberty Enlightening the World; frantsesez: La Liberté éclairant le monde), New Yorken (AEB) kokatutako eskultura erraldoia da. Frédéric Auguste Bartholdiren lana da, 1886an Ameriketako Estatu Batuen independentziaren mendeurrena zela eta, Frantziak New York hiriari oparitutakoa. Urte horretan, desmuntaturik, Frantziatik AEBetarako bidaia Iseré itsasontzian egin zuen. Munduan zehar estatua honen kopia eta imitazio ugari daude. (eu)\nStatue of Liberty, NY.jpg\nAskatasunaren estatua New Yorken


Autorretratua – Gizapedia\nVan Gogh-en autorretratua:.Van Gogh autorretratu prolifikoa izan zen: 43 egin zituen bere bizitzan.\nAutorretratua edo autoerretratua artistak berak egiten duen bere buruaren irudikapena da. Berpizkundean abiatutako genero piktorikoa da, gizabanakoak bere kontzientzia eta autonomia aldarrikatzen hasi zen garaian. Autorretratugile ospetsuak eta bereziki prolifiko edo emankorrak izan ziren Albrecht Dürer (1471-1528) eta Vincent Van Gogh (1853-1890).\nBeste hizkuntzetan: ingelesez, self-portrait; gaztelaniaz, autorretrato.


Bizkaiko autoeskoletako grebak aurrera jarraituko du: beste astebetez luzatuko da patronalaren poposamen faltaren aurrean — ELA Sindikatua\nBizkaiko autoeskoletako grebak aurrera jarraituko du: beste astebetez luzatuko da patronalaren poposamen faltaren aurrean Gaur, martxoak 4, ELA sindikatuak deitutako grebaren bigarren asteari amaiera emango zaio, sektoreko langileek 33 egunez greba egin ondoren, patronalaren proposamenik ez dagoelako. Bada, langileek mobilizazioekin aurrera jarraitzea erabaki dute, martxoaren 7, 8, 9, 10 eta 11rako beste greba aste berri bat deituta. https://www.ela.eus/eu/albisteak/bizkaiko-autoeskoletako-grebak-aurrera-jarraituko-du-beste-astebetez-luzatuko-da-patronalaren-poposamen-faltaren-aurrean https://www.ela.eus/eu/albisteak/bizkaiko-autoeskoletako-grebak-aurrera-jarraituko-du-beste-astebetez-luzatuko-da-patronalaren-poposamen-faltaren-aurrean/@@download/image/51630780114_d39332a973_k.jpg\nHilaren 7an hasiko dira mobilizazioak, Bilboko eta Barakaldoko kaleak zeharkatuko dituen auto-karabana batekin, eta ondoren, aste osoan zehar hainbat mobilizazio eta elkarretaratze egingo dira, eta, zehazki, hilaren 8an, asteartean, Bilboko kaleak zeharkatuko dituen manifestazioa egingo da.\nELAk akordioak lortzeko eta gatazka bideratzeko borondatea du, eta, horregatik, etengabeko mugimenduak egiten ari gara zentzu horretan. Horregatik, APAVIri berriro eskatu nahi diogu edukiak dituen kontraproposamena aurkezteko eta negoziazio mahaia deitzeko. Era berean, elkartutako autoeskolak ildo horretan kokatzera eta eragitera animatzen ditugu.


Erromatarrak historiaren ikuspuntutik ikusten zituen bere ekintzak. Ekintza militar gogoangarriak kontatu nahi izaten zituzten propaganda politiko gisa.\nErliebean ere, gainerako arte-generoetan oro har gertatu zen modura, bi eragin izan zituzten, etruskoena eta grekoena, baina etruskoena izan zen nagusi, zalantzarik gabe.\nErliebeetan azpimarragarrienetako bat Ara Pacis da, bake augostoarra eta enperadorearen garaipenak ospatzeko eraikitako monumentua.\nAldarearen inguruan familia inperiala dago irudikatuta, bakea ospatzeko sakrifizioa egitera doala.\nErliebea oro har oso aberatsa da adierazkortasunari dagokionez eta erretratuetan ere pertsonaia bakoitzaren nortasuna irudikatzeaz ez dira ahaztu. Aipatzekoak dira, era berean, Trajanoren koloman espiralean dauden erliebeak eta Titoren arkuan daudenak.\nTrajanoren garaitik aurrera, hildakoak lurperatzeko ohitura orokortu zen, beraz, sarkofagoak ugaritu egin ziren; gai desberdinei buruzko irudikapenekin dekoratzen zituzten hauek.\nPintura eta mosaikoa\nErromatarren pintura gehiena Ponpeian eta Herkulano-n aurkitutako horma-pinturei esker ezagutu ahal izan dugu. Horrexegatik sailkatu izan da arte-genero hau estilo ponpeiarrak deiturikoetan.\n- Zaharrena inkrustazio-estiloa zen. Abstraktua zen eta marmol-plaka klasikoak imitatu zituen.\n- Bigarrena, estilo arkitektonikoa izenekoa zen. Bista engainatzen saiatzen ziren eta, horretarako, gela bat, adibidez, sistema arkitektonikoak irudikatuz handitzen zuten.\n- Hirugarrena, estilo apaingarria zen. Arkitektonikoaren oso antzekoa, baina kasu honetan erlaitzak, lorontziak, horman izekitako koadroak, etab. irudikatzen zituzten, benetakoak izango balira bezala.\nPinturaz gain, mosaikoa erabili zuten erromatarrek eraikinen barrualdeak apaintzeko, zoruak eta hormak, zehazki.\nJatorri grekoa zuen opus tesselatum izeneko sistema erabiltzen jarraitu zuten erromatarrek, hau da, kolore desberdinetako harriekin eginiko axuleiu txikiak.\nArte erromatarraren ekarpena opus sectile zen, koloretako harri handien zatiak batuz lortutako lana.\nEz zuen pintura-sentsazioa ematen, baina marmol-lanak eta irudirik gabeko harriak imitatzen zituen.\nIrudikatzen zituzten gaiak desberdinak ziren, mosaikoaren kokalekuaren arabera. Azpimarratzekoak dira Ponpeiako Fauno-ren etxean aurkitutakoak eta, Espainian, Ifigenia-ren sakrifizioari buruzkoak, Ampuries-en.\nGreka landuez inguratutako tesela txikiekin eginiko mosaikoak mundu erromatar osoan zehar hedatuta zeuden eta, zehazki esateko, etxe edo villetan, Nafarroan zeudenetan esaterako.\nArtea iberiar penintsulan\nK.a lehen milurtekoan, erromanizazioa baino lehen, aldi berean bizi izan ziren kultura desberdinen fruitu da arte hispaniarra: tartesostarrek eta kolonia feniziarrek eta grekoek egindako ekarpen artistikoek eragin handia izan zuten arte iberiarraren sorreran. Era berean, zelten inbasioek ere izan zuten zerikusirik Espainia atlantiarreko eta iberiarreko forma eta teknika artistikoetan.\nIberiar penintsula erromanizazioa baino lehen\nGuadalquivirreko erdiko eta hegoaldeko haranean garatu zen kultura tartesostarra. Kobre- eta eztainu-ekoizpena kontrolpean zuten heinean mantendu zuen bere indarra zibilizazio honek, baina burdina orokortu zenean gainbehera etorri zen.


Eurostatek ziurtatzen du Espainiak %8,5eko defizita izan zuela 2011n | Consumer\nEurostatek ziurtatzen du Espainiak %8,5eko defizita izan zuela 2011n\nEBko hirugarren altuena da, Irlandak eta Greziak bakarrik gainditzen dutena\nEspainiako defizit publikoa, aurreko urtean, Gobernuak iragarri bezala, Barne Produktu Bruroaren (BPG) %8,5era igo zen, Europar Batasuneko (EB) hirugarren altuena, Irlandak (%13,1) eta Greziak (%9,1) bakarrik gainditu zutena, Eurostat Erkidegoko estatistika-bulegoak ziurtatu duenez. Espainiako zorraren maila %61,2tik %68,5era igo zen 2010ean, nahiz eta oraindik euroguneko batez bestekoaren oso azpitik egon (%87,2). Eurostaten arabera, Espainia EBrekin hitzartutako defizitaren helburutik 2,5 puntu desbideratu zen (% 6), eta azken hilabeteotan zifra aldaketak eragin dituzten analisten zalantzak argitzen ditu.\nEuropako Batzordea (EB) kexu zen aurreko Gobernuak azaroan esan zielako defizita %6 eta %7 artekoa izango zela; Gobernu berriak, berriz, kopuru hori %8raino berrikusi zuen abenduan kargua hartu eta berehala, baina gero %8,5era igo zen. Hain zuzen, nazioarteko albiste-agentzia batek argitaratu zuen Bruselak uste zuela Espainiak iazko defizit-zifra puztu zuela 2012ko murrizketen emaitzak hobeak izan zitezen. Eurostaten ziurtagiriak espekulazio horiei amaiera ematen die. Izan ere, estatistika-bulegoak ez du Espainiaren zifrari buruzko erreserbarik adierazten, eta hori bai Irlandan eta Erresuma Batuan.\nEuroguneko defizit publikoa %6,2tik %4,1era jaitsi zen 2010ean, eta EBn %6,5etik %4,5era. Irlandaren, Greziaren eta Espainiaren atzetik, defizit handiena zuten herrialdeak hauek izan ziren: Erresuma Batua (%8,3), Eslovenia (%6,4), Zipre (%6,3), Lituania (%5,5), Frantzia eta Errumania (%5,2). Defizit txikienak Finlandian (% 0,5), Luxenburgon (% 0,6) eta Alemanian (% 1) izan ziren. Hungariakoak (+% 4,3), Estoniakoak (+% 1) eta Suediakoak (+% 0,3) superabita izan zuten 2011n. Hala ere, Bruselak Budapesti kohesio-funtsak etetea proposatu dio, bere superabita ezohiko eta ez-egiturazko neurrietan oinarritzen dela eta datorren urtean gehiegizko defizita izango duela uste duelako.\nZorraren mailari dagokionez, Eurogunean %85,3 igo zen 2010aren amaieran, eta %87,2 pasa den urtearen amaieran, eta EBn %80tik %82,5era. Guztira, 14 estatu kidek zorraren %60ko muga gainditzen dute Egonkortasun Itunean aurreikusitako BPGarekiko: Grezia (% 165,3), Italia (% 120,1), Irlanda (% 108,2), Portugal (% 107,8), Belgika (% 98), Frantzia (% 85,8), Erresuma Batua (% 85,7), Alemania (% 81,2), Hungaria (% 80,6), Austria (% 72,2), Malta (% 65,2),\nHauek dira zor gutxien duten EBko herrialdeak: Estonia (%6), Bulgaria (%16,3), Luxenburgo (%18,2), Errumania (%33,3), Suedia (%38,4), Lituania (%38,5), Txekiar Errepublika (%41,2), Letonia (%42,6), Eslovakia (%43,3 2011n, euroguneko gastu publikoa BPGaren %49,3ra igo zen, eta diru-sarrerak %45,2ra. Espainian, %43,6 eta %31,5 izan ziren, hurrenez hurren.\n2011 2011 defizit Espainia Eurostat ziurtatzen du


EITBn 356 lanpostu egonkortzeko akordioa lortu duela iragarri du ELAk | Ekonomia | GARA Euskal Herriko egunkaria\nEITBn 356 lanpostu egonkortzeko akordioa lortu duela iragarri du ELAk\nEITBn 356 lanpostu egonkortzeko akordioa lortu duela iragarri zuen atzo ELA sindikatuak. Erakundearen esparru desberdinetako itunek (ETB, irratiak, Net) behin-behinekotasuna %42tik %15era murriztu dute, baina %8ra jaisteko helburuari eutsiko diola jakinarazi zuen Mitxel Lakuntza buru duen sindikatuak.\nEuskal Irrati-Telebistan enplegua egonkortzeko akordiorik «handiena» lortu duela jakinarazi zuen atzo ELAk. Hedabide publikoan nagusi den sindikatuak adierazi zuen urteak daramatzala EITBko enpleguaren egoera dramatikoa salatzen: Urte honen hasieran behin-behinekotasuna %42koa zen, adibidez. Datu horrek agerian uzten zuen pribatizazioaren eta zuzendaritzaren enplegu prekarioaren aldeko apustu garbia», salatu zuen.\nAkordioa mobilizazio ugari eta hainbat batzarren ostean etorri dela azaldu zuen prentsara bidalitako oharrean. Azkenean, 356 lanpostu finkatzea lortu dute. Esparruka, 193 plaza finkatuko dira telebistan; 106, irratian; 21, erakundean, eta 36, EITB-Net-en.\nGauzatu duten negoziazioaren ondorioz, behin-behinekotasuna %42tik %15era murriztuko dela nabarmendu zuen sindikatuak, baina oraindik bidea egiteko dagoela eta horretan jarraituko duela adierazi zuen.\nAurrera begira, hurrengo urratsa, plazak adostu ondoren, prozesua zehaztea izango dela azaldu zuen ELAk, bere helburua EITBn denbora gehien daramaten langileen lanpostua bermatzea izango dela gaineratuz. Bestalde, behin-behinekotasuna %8ra murrizteko lanean segituko duela iragarri zuen Mitxel Lakuntza buru duen sindikatuak.\nHorretaz gain, kanporatutako zerbitzu batzuk internalizatzearen alde borroka egingo duela baieztatu zuen ELAk, «betiere pertsona horien lanpostua bermatuz».


2017an azkenengoz egingo dute A8M proba - Goiena.eus\n2017an azkenengoz egingo dute A8M proba\n2017ko otsailaren 19an Antzuolako 8 Miliak lasterketaren bosgarren eta azken edizioa ospatuko da. Izen-ematea urtarrilean zabalduko den arren, iaz bezala, hamar izen emate zozketatuko dituzte abenduaren 30ean. Baina, zergatik azkena?\nArgazkiak: Jabier Etxaniz\nBosgarrena eta azkena\nUdalaren babesarekin, 2017an egingo da azkenengoz A8M lasterketa Antzuola. Baina zergatik?\n"Lehenengo ekitaldia, arrakastaz bailarako Antxintxika taldeak antolatu zuen hainbat antzuolarrokin batera. Bigarrengorako ordea, antzuolarrez osatutako lagun talde batek hartu zuen antolakuntzaren pisu guztia. "Lehen ekitaldi hartatik, beste 3 ekitaldi aurrera atera ditugu eta lasterketaren arrakasta, begi bistakoa izan da. Kirol mailan, lasterketa herrikoi bat soilik gara, baina herri guztia mobilizatzea lortzen dugu egun horretan. Lasterketan parte hartzen, antolakuntzan laguntzen, lasterkariei animatzen eta beste hainbat arlotan. Antolatzaileok, 100 boluntario baino gehiagoren laguntza jasotzen dugu lasterketa egunean ogitarteko baten truke. Herri mailako ekitaldi bat antolatzen jardun duen edonork badaki azkeneko datu soil horrek, gaur egungo gizartean duen balioa. Baina, lehen aipatu dugun bezala, gu lagun talde bat soilik gara eta lagun talde moduan ezin da kontu korronte bat zabaldu, ezta aseguru bat kontratatu ere eta hortxe okertu zaizkigu kontuak ia urtero. Guk lasterketa antolatu bai, baina, Arrola Mendizale elkartearen babesa bilatu izan dugu tramite horiek bete ahal izateko eta baita babes hori jaso ere. Baina, erantzukizunak hartzerako orduan, Arrolak, erantzukizun gehiegi hartzen dihardu eta ia beti A8M taldekoon izenean joan behar izan da lasterketa. Aurten azkenik, guk elkarte propio bat sortzeko proposamena jaso dugu. Guk jendearen gozamenerako antolatu izan dugu lasterketa eta noski, ez dugu inor estualditan jarri nahi eta beldurrak edo badaezpadako ukoak ulertzen ditugu. Ez dago errudunik kontu honetan.otsailaren 19an, Antzuolako Udalaren babespean A8M-ren 5. eta azken ekitaldia antolatuko dugu", jakinaraziberri dio GOIENARI A8M taldekoak.\nHerritarren parte-hartzea bultzatzeko asmoz eta izen-emate ofiziala ireki aurretik, doako hamar izen-emate zozketatuko dituzte antzuolarren artean. Bertan parte hartzeko e-maila bidali behar da izen-abizenekin eta kontakturako telefonoaz antzuolako8m@gmail.com helbidera. Zozketa abenduaren 30ean egingo da. Irabazleak telefonoz zein https://www.facebook.com/antzuolako8m webgunearen bidez jakinaraziko dira.\nIzen-emate ofiziala: Urtarrilaren 7an zabalduko da kirolprobak.com webgunean 09:00etan.\nEgitaraua 10:30ean A8M helduen mendi lasterketako irteera. 16-17 urteko gazteek parte hartzeko gurasoen baimena sinatuta bidali behar dute antzuolako8m@gmail.com helbidera. -\n11:00etan A8M Minimotoen lasterketa (txikienentzako). Plastikozko motortxoa eta kaskoa parte-hartzaileek ekarri beharko dute eta sinatutako gurasoen baimenak bertan jasoko dira. Froga bakoitzaren ostean hamaiketakoa egongo da denendako (lasterkari, ume zein ikusleentzat ere)\n13:00etan sari banaketa.\nOHARRA: Lasterketa aurreko lanetarako eta baita egunean bertan ere askotariko lanak egiteko boluntarioak behar dituztela azaldu dute. "Denetariko lanak izango dira baina ez konplikatuak (bidea markatu, bidegurutzeak egin, horniduretan egon eta abar). Laguntzeko prest bazaudete bidali e-mail bat izen abizenekin antzuolako8m@gmail.com helbidera".


Atari:Hezkuntza/Lehen Hezkuntza/Toponimia landu - Wikipedia, entziklopedia askea.\nAtari:Hezkuntza/Lehen Hezkuntza/Toponimia landu\nUrdiaingo ikasleak (6-8 urte) Txikipedia:Urdiain artikulurako toponimia lantzen.\nGure inguruaren mapa osatu, galdera bidez\nToponimia lantzea Lehen Hezkuntza egin daitekeen lanetako bat da. Herria ezagutzeko aukeraz gain, berarekin batera historia, geografia, ohiturak edo antzinako antolaketa ezagutu daiteke, eta aitzaki ona da lehen zeuden baserriak edo jarduera ekonomikoak ezagutzeko. Kale izendegiarekin ere antzeko jarduera bat egin liteke.\nhizkuntza- eta literatura-komunikaziorako konpetentzia, (batez ere ahozko dimentsioa: azalpen testua, jarraibideak, elkarrizketa... Idatzizko dimentsioa, esanguratsu diren toponimo batzuk nola idatzi euskara batuan, inguruko aldaeren artean, aldaerak daudenean, zein hobetsi; toponimoen atzean dagoen historia edo arbasoen logika, munduko ikuspegia...).\nmatematikarako konpetentzia, (logika-matematikoa erabili beharko dagoen denborari ahalik eta etekinik handiena ateratzeko).\nteknologiarako konpetentzia, (OSM eta hainbat baliabide teknologikoren erabilpen egokia eskatuko du).\ngizarterako eta herritartasunerako konpetentzia, (ikasleak talde txikietan antolatuko dira, erabakiak hartu beharko dituzte, adostasunetara ailegatu beharko dute, eduki libreak sortuko dituzte...).\narterako konpetentzia, (mapetan, etiketak sortzeaz gain, hainbat elementu marraztu ohi dira).\nmotrizitaterako konpetentzia. (Herriko mapa eta errealitatea erkatu beharko, oinez, bizikletaz edo patinez ibili beharko. Esperientziak erakutsi digu, askotan ikasle gazteak korrika joaten direla eta konturatu orduko hainbat km egin dituzte).\nProiektuaren zatirik handiena paperaren eta mapen gainean egiten da, ez dugu zertan sarean egin. Mapa handi bat hartu eta arreta deitzen duten leku-izenak aukeratzen dituzte ikasleek (adibidez, binaka lau leku). Ondoren, euren aiton-amonekin edo gaian aditua den herriko gonbidatu batekin landu beharko dute leku hori zergatik deitzen den horrela. Kondairak eta mitoak ere jaso daitezke.\nIkasleek oharrak hartu eta ohar horien antolatu beharko dituzte, jasotako informazioa antolatu eta mapan berriro ere kokatuz. Garrantzitsua da batzuetan toponimia horrek duen antolaketa espaziala ikustea: toponimo asko ekialde-mendebalde, ipar-hego edo goi-behe moduan antolatzen dira, eta mapan hori ere ikus daiteke. Herrigunea eta udalerria desberdintzeko aukera izango dugu, herriaren mugak non dauden ikusiz.\nAzkenik, atalik laburrena izango genuke: Txikipedian toponimo horien zerrenda igo eta azalpen bana eman. Proiektua indartu daiteke guztien artean mapa bat eginez eta sarera igoz edo txango batean argazkiak eginez, Wikimedia Commonsera igo eta geolokalizatuz. Adinaren arabera, mapagintza konplexuagoa ere egin daiteke.\nUrdiaingo toponimia Txikipedian lantzen\nOrriaren azken aldaketa: 10 martxoa 2020, 10:47.


Biztanleen udal erroldan alta ematea - IRAKURRI OHAR GARRANTZITSUA\nZarauzko biztanleen udal erroldan alta ematea, Espainiako estatuko edo atzerriko beste udalerriren batetik datozen bizileku-aldaketen ondorioz (IN) edo Zarauzko herrian bizi baina erroldatu gabe egotearen ondorioz (OM).\nUdal izapideak egiteko baimena\nAita edo amaren ardurapeko adierazpena\nAlta eskabidea erroldan, aplikazio informatikoan momentuan ondoriorik ez duenean\nErroldarako eta helbideraketa aldaketarako baimena\nErroldako izen-emate orria (adin nagusiko guztiek sinatua).\nErroldatzen diren pertsona guztien NANak (nahitaezkoa 14 urtetik aurrera).\nAdingabe ez emantzipatuak badira, familia-liburua. Gurasoetako batekin bakarrik erroldatzen bada, horretarako ahalmena duela aitortzen duen dokumentua. Banaketa edo dibortzioetan,adingabearen tutoretza egiaztatu beharko da, epailearen erabakiaren edota agiri administratiboaren bidez.\nInteresduna ez den beste pertsona batek egiten edo sinatzen badu tramitea, ordezkaritza-agiria.\nATZERRITARREN IDENTIFIKAZIO-AGIRIAK (espainiar nazionalitatea):\nEuropar Batasuneko, Norvegiako, Islandiako, Liechtesteingo eta Suitzako herritarrek euren nazionalitate-herrialdeko pasaportea edo nortasun-agiria aurkeztu beharko dute (indarrean egon behar du), eta Atzerritarren Erregistro Zentralean izena emanda badaude (AIZ hor egongo da jasota), hori egiaztatzen duen agiria. Inskripzioa, gehienbat, AIZekin egingo da.\nBeste estatu batzuetako herritar nazionalek Espainiako agintaritzak emandako bizileku-txartela aurkeztu beharko dute (txartelak indarrean egon behar du). Halakorik izan ezean, euren nazionalitate-herrialdeko pasaportea aurkeztu ahalko dute (indarrean egon beharko du). Beste herrialdeetako bizileku-txartela ez da baliagarria izango. Inskripzioa, gehienbat, AIZekin egingo da.\nEtxebizitza okupatuan: Etxebizitza erabiltzeko eskubidea duen titularraren baimen sinatua (jabea, maizterra) eta hori egiaztatzen duen dokumentua (eskritura publikoa edo alokairu kontratua eta azken ordainagiria). Baimena ematen duen pertsonaren NANaren fotokopia ere bai.\nEtxebizitza hutsean; Etxebizitzaren okupazioaren egiaztagiria. Ondorengo edozein dokumentu izango da baliagarria:\nEtxebizitzaren alokairu-kontratua eta alokairuaren azken ordainagiria.\nErabilera-eskubideari buruzko beste titulu batzuk (epai judiziala dibortzioen kasuan, testamentuak, dohaintzak, etab.).\nHala badagokio, erroldatzeko baimena eta baimen hori ematen duen pertsonaren NANaren fotokopia.\nPosta bulegoak ziurtagiri irekiaren bidez\nAipatutako gainerako agiriekin batera aurkeztutako dokumentuak egiaztatu (garrantzitsua da Estatistikako Institutu Nazionalarekin lotutako tramiteak eta funtzioak egiteko).\nDatu-basean etxebizitzaren egoera egiaztatu (hutsik dagoen edo ez...).\nBetekizun guztiak betetzen badira, datuak biztanleen erroldako aplikazio informatikoan sartu eta eskabide-orria inprimatu; dokumentu osagarriak fotokopiatu eta interesdunari sinarazi.\nInteresdun bakoitzari errolda agiria eman.\nUdalak beste dokumentu osagarriren bat eska dezake tramite hau egiteko.\nEspainiarren kasuan: altak baja eragiten du jatorrizko herriko erroldan edo kontsulatuan. Mugimendu hori INEren bitartez egingo da.\nErroldatzeak ez dakar automatikoki ordainagirien helbideratzea.\nTrafikoko dokumentuen helbide-aldaketa eskainiko zaio herritarrari.\nBetekizunen bat betetzen ez bada, alta ukatzeko ebazpen arrazoitu bat eman eta eskatzaileari jakinarazi (3 hilabeteko epea).\nGainbegiratu eta artxibatu.


Bartzelonako asteburuko eskoltako goi-agentziak - Desire-Vips\nEscorts eskuragarri abuztuaren 2018 ez jaiegunetan itxi.\nTarragonako asteburuko eskoltako goi-agentziak\nPublicado en arabera\nPremium klasean neskato independenteei aurkezten diegu, nazio mailako eta nazioarteko aintzatespenarekin. Gure 18 urteak baino gehiagok ospe handia duen ibilbidea erakusten digute, Tarragonako eta Espainia osoan iragarle-agentzia gisa. Gure prestigioa bikaintasunaren filosofia, bereizketa, lehen mailako zerbitzua da, diskrezioa eta erabateko konfidentzialtasuna kontuan hartuta, beti ere gure xede-entzuleei, bikote profesionalei eta senitartekoei, enpresariei, zuzendariei eta bezeroei zuzendutako zerbitzu onena eskainiz. asteburuetan eskoltako goi-agentziak edertasun, dotorezia, heziketa eta zenbait gertakari sozial edo pribatu bikain jakitea, gurekin ziur zure aukera aukeratzerakoan ziur egon daitekeela ziurtatzeko, berme zintzoa beti gure aholkuarekin.\nDesire-Vips-ek, zure argibideak xehetasunekin, bilerak zuretzat bakarrik, zure bikotearekin edo lagunekin antolatzen ditu, ordubetetik egunera arte, nahi duzun iraupenarekin batera, noizbehinkako topaketak, glamour afari erromantikoak, lagunekin afariak edo negozioak, aisialdi eta plazako bidaiak, etab. Proposamen guztiak aurretik kontsultatu eta onartu behar dira, asteburuetan eskoltako goi-agentziak\nZABALZA gehienek, bidaiatzeko eta herrialdeko hirira joan zaitezke bertan, esate baterako, Tarragonan, bidaiatu ohi dira, distantzia arabera garraiobide egokienak, ibilgailu pribatua, taxi, hegazkina , trena, itsasontzia, hainbat egunetarako bidaia denean, garrantzitsua da kontutan izan nahi dituzun nahiak zehaztea.\nEskaerak egiteko hitzordua, edozeinetan Hotela TarragonaEguneko eta gaueko edozein unetan bilera bat antolatzeko instalazio guztiak eskaintzen ditu, 1 orduko edo hainbat egunetarako nahi duzun iraupena kontuan hartuta, arreta berezia jarriko diegu xehetasunak bertatik bertatik bertaratzen gaituzten bertuteak, ideal pre-erreserba ahalik eta azkarren egin behar da dama erabilgarritasuna bermatzeko, eta, ondoren, hitzordua gela gela emateko.\nUlertzen ez dugula aldez aurretik hitzordu bat egin ahal izango dugula, 45 minutu inguruko denbora gutxieneko hitzordu bat antolatzen saiatu nahi baduzu ere. Bilaketa aukerak menuan, irizpide ezberdinak aukeratu ditzakezu.\nElena-ren argazki liburu berria.\nMadrilgo Yasmina eskoltako hotela Madrilen.\nArgazki liburu berria\nMariah eskoltako eta goi mailako eredua.\nElsa Espainiako luxuzko eskolta Bartzelonan.\nLulú Bartzelonako goi-mailako eskolta.\nBety eskoltako GFE Premium, Bartzelonan eta Gironan.\nValeria Madrilgo luxuzko eskolta rubia\nCris berriro erabilgarri dago.\nluxuzko eskoltako agentziak Lleida-n bidaiatzeko\nKlase handiko eskoltako agentziak Lleidako hotelen irteerak onartzen ditu\nAzafatak luxuzko escrots\nDesire-Vips.com ziurtatzen argazki guztiak eta ladies Iragarkiak duten bideoak duten benetako eta gaur egungo, nork irudiak ere agertzen dira, beste irudi argigarriak hutsa erabilera webean agertzen diren informazio orokorra nola, dira, pertsona iragarle neskak emandako zerbitzuei dagokienez jasango dute.\nDesire-Vips.com Copyright Eskubide guztiak erreserbatuta. 1999 © 2018. Erabili,-baldintzak.


Konfrontazioa abandonatzea leporatu dio LABek ELAri | Ekonomia | Berria\nKonfrontazioa abandonatzea leporatu dio LABek ELAri\nLABek uste du ELAk Confebaskekin harreman ona duela, eta ez duela interesik «estatuarekin konfrontatzeko» autodeterminazioaren alde\nLABeko idazkari nagusi Garbiñe Aranburu. MAIALEN ANDRES / FOKU Tamaina handiagoan ikusi\nGutxi gorabehera bidea isilean egiten ari zen ELAren eta LABen arteko harreman gaiztotua azalera atera da, kasik sumendi baten erupzioaren antzera. LABek bazterturik ikusi du bere burua Galiziako eta Kataluniako CIG eta CSC sindikatuekin ELA garatzen ari den estrategia bateratuan, eta «ELAren bazterketa» horrek haserre bizia piztu du sindikatu abertzalean. Horrenbeste, ezen akusazio oso larriak egin baitizkio ELAri, haren estrategiaren lerro nagusiak ere ezbaian jarrita, gordinki.\nIzan ere, LABentzat, ELAren azken mugimendua CIG eta CSC sindikatuekin batera, ez da eguneroko beste erabaki bat, besterik gabe. «Aitzitik, azken hilabeteotan, LAB eta ELAren elkarlanaren kontrako hainbat erabaki hartu ditu. Bere eredua eta erabakiak inposatu nahi ditu, eta hori egin ezin duenean, aldebakarreko erabakiak hartzen ditu, edo LAB ekimen batetik kanpo uzten du».\nLABen ustez, bi arrazoi daude ELAren ekintzen atzean. «Lehena da eremu publikoan eta azpikontratatuan bai, baina eremu pribatuan patronalarekin konfrontatzeari uko egin diola». Iazko urtarrilaren 30eko greba orokorrean, sindikatuek, elkarrekin, patronalari exijitu zioten 1.200 euroko gutxieneko soldata, 35 orduko lan astea, soldata arrakalaren amaiera eta subrogaziorako bermeak, besteak beste. «Beren ezezkoen aurrean mobilizazio berriak antolatu ordez, Adegirekin eta Confebaskekin elkarlan giroa sustatu du ELAk», esan du LABek.\nIristen ez den une egokia\nUstezko elkarlan giro horren adibide batzuk aipatu ditu LABek: Aldi Baterako Erregulazio Espedienteen osagarriak eta Gipuzkoako metalgintzaren ituna, «borrokarik gabe adostua». Hala, LABek leporatu dio ELAri harreman onean dela patronalarekin: «Confebasken eta ELAren arteko harreman on horiek baieztatu dituzte erakunde bietako bozeramaileek». Kexu da sindikatu abertzalea, enpleguaren aldeko borroka indartzeko bere proposamenak bazter utzi dituelako gehiengo sindikalaren beste hankak. «ELAk uko egin dio behin eta berriro borroka elkarrekin egiteari».\nBi sindikatuen arteko elkarlana baztertzeko ELAk lukeen bigarren arrazoia ere esplikatu du LABek: «Uko egin dio Euskal Herriaren autodeterminazio prozesua gauzatzeko Estatuarekiko konfrontazioa sustatzeari». Gogoratu du 2017ko irailean burujabetza prozesuaren aldeko itun batean aritu zirela bi sindikatuak, «baina adierazpena plazaratu eta gutxira, bertan behera utzi zuen ELAk, egoera politikoa desegokia zelakoan». Ordutik, LABek ez du sumatu ELAren borondatean «adierazpen hartan hartutako konpromisoei heltzeko inolako interesik».\nJarrera hori aspaldikoa dela ere erantsi du LABek. «Zoritxarrez, horrela izan da azken hamarkada honetan: egoera politikoak aldatu dira, aldatu direnez, baina ELArentzat ez da inoiz heldu une egokia autodeterminazio prozesuaren aldeko konpromisoak hartzeko. Are, euskal harremanetarako eta babes sozialerako esparruaren aldarrikapenak gero eta leku gutxiago dauka ELAren diskurtsoan».\nMitxel Lakuntza idazkari nagusi duen sindikatua «Madrilera begira» dela ere gaineratu du LABek. «ELAk ez du inolako asmorik egungo esparru juridiko-politikoaren mugak gaindituko dituen ekimenik sustatzeko». Hori dela eta, sindikatu abertzaleak «beharrezkotzat» jo du euskal langileei eta Euskal Herriari egoera zein den jakinaraztea.\nEmakume langileek %29,4 gutxiago kobratzen dute, eta pentsiodunek, %68\nLAB sindikatuak sektore feminizatuen egoera aztertu du, eta baldintza prekarioak «kroniko» bihurtu direla ondorioztatu\nAtarrabiako 53 urteko gizonezko bat da hildakoa. Zer gertatu den ikertzen ari dira. Aurten lan istripuan hildako zortzigarren behargina da.\nEuskaltelen irabaziak %28 handitu dira, Virgin markari esker\nIker Aranburu - Andoni Imaz\nAurki itxiko du bere sare propioaren zati bat saltzeko operazioa. Jasotako diruarekin sarea berritu nahi duela azaldu du.\nCAFen irabaziak %60 apaldu ditu pandemiak\nHamar milioi euroko mozkinak lortu ditu 2020. urtean. Beasaingo konpaniak esplikatu du lehen seihilekoan jarduera asko jaitsi zaiola. Autobus elektrikoak salmenten %26 dira jada.


Kimuak Aisialdi Elkartea – Just another WordPress site\nKIMUAK AISIALDI ELKARTEAREN BIRSORTZE PROZESUAREN ARIRA PRENTSA OHARRA\nDebora ez da alferrik pasatzen. Urteak aurrera doaz eta gainontzeko gazte eta talde guztiak bezala, gu ere eraldatuz goaz.\nBelaunaldi aldaketa emateko ordua iritsi zaigu Kimuakera, honek dakartzan zailtasun eta lan zerrenda luzearekin. Arduren eskualdatze hau baliatuz, hainbat hausnarketa eman ditugu gure taldearen eta udalekuen inguruan, eta arduradunak aldatzearekin batera, Kimuak bera aldatzea erabaki dugu.\nEz da izango erroko aldaketa bat. Azken urteotan egindako lanean identifikatutako hutsune eta akatsak konpontzeko aldaketa izango da; udaleku eta ekintza ezberdinetan jaso behar diren balioak birpentsatzeko eta birdefinitzeko momentua; Kimuakeko barne antolaketa aldatzekoa, modu eraginkorrago batean funtzionatzeko.\nEz da ardura makala. Zorionez talde sendo bat dugu Kimuaken birfundazio honi aurre egiteko. Hala ere, egoera berrira ohitzeko denbora behar dugu. Izan ere, prozesu honi urtero antolatzen ditugun udalekuen kudeaketa batu zaio eta lan-karga honi eusteko moldaketa batzuk egin ditugu udalekuetan.\nTestuinguru honetan, Kimuaken eraldaketa eta udalekuak modu isolatuan garatu beharrean, kontrakoa egitea iruditu zaigu egokiena: hezitzaileak eta gazteek udalekuak erabiltzea etorkizuneko Kimuak margotzeko.\nOndorioz, lehen aldiz, udaleku bateratu batzuk egitea proposatzen dugu. Adin guztietako gazteak bilduko gaituen udalekua, betiko egiturarekin hautsi eta udalekuak Kimuaken eraldaketa prozesuaren parte izateko.\nAurtengo udalekuak denok batera hasiko ditugu herri berean. Udaleku finkoen, finko-ibiltarien eta ibiltarien banaketa lausotuko dugu egun batzuez eta bertan gazteekin gure hausnarketa eta kezkak partekatuko ditugu. Honek ez du esan nahi ez diegula betiko ezaugarriei eutsiko! Egun batzuk batera pasatu ondoren, betiko egiturak berreskuratu eta udaleku finko-ibiltariko eta ibiltariko kideak betiko herriz-herriko ibilbideari ekingo diogu.\nBadakigu aurtengoak ez direla ohiko udalekuak, baina noiz antolatu ditu Kimuakek udaleku arrunt batzuk? Autogestioaz baliatutako gazte hezitzaileak; borondate hutsez; hezkidetza, euskara, natura, kulturartekotasuna eta elkarbizitzaren balioak mahaigainean jarriz.\nEzohiko udalekuak antolatzen ditugu eta ez gala ezkutatzen honen aurrean. Ezohiko proposamena luzatzen dizuegu, ezohikoa denak iraun dezan.\nOnline:Martxoaren 2tik 8ra bitartean\nAurrez aurre: Martxoaren 6an Goiuria Kultur Gunean (Iurretan)\nUdalekuren baten eskaintzen diren plazak baino eskaera gehiago jasotzen badugu zozketa egingo dugu. Zozketa Martxoaren 12-an egingo litzateke 18:30ean Ibarretxe Kultur etxean\nSarria – Araba\nUztailaren 6tik 12ra\n2010-2012 Tartean jaiotakoak\nSarria – Arrasate\nUztailaren 6tik 15era\n2006 eta 2009 urteetan jaiotakoak\nSarria – Iurreta\n2003-2005 Tartean jaiotakoak\n* batekin markatuta dauden eremuak derrigorrezkoak dira.\nZenbat da 5 + 4? *


BERRIA: Jaurlaritzak EITBri diru gehiago emango dio 2016-2019ko epean | LAB - EITB\nBERRIA: Jaurlaritzak EITBri diru gehiago emango dio 2016-2019ko epean\nAz, 2016/02/10 - 08:31 — Nagusia\nEusko Jaurlaritzak 2016-2019ko eperako EITBren kontratu-programa onartu zuen atzo, eta, horren arabera, datozen lau urteetan 473,1 milioi euro emango dizkio irrati-telebista publikoari. Aurten, Jaurlaritzak 115,7 milioi emango dizkio EITBri —2014an 107,63 milioi eman zizkion, eta 2015ean, 109,8 milioi—. 2017. urtean 116,7 milioi emango dizkio; 2018an, 119,1 milioi; eta 2019an, 121,6 milioi. Horrenbestez, 2019. urtean 5,9 milioi euro gehiago jasoko ditu EITBk aurten baino.\nKontratu-programaren agirian, EITBri adjudikatzen zaion zerbitzu publikoko helburuak definitzen ditu Jaurlaritzak, eta finantzaketaren jarraibideak ere ezartzen dizkio. Cristina Uriarte Jaurlaritzako Hezkuntza, Hizkuntza Politika eta Kultura Saileko kontseilariak Gasteizen eman zituen zerbitzuaren inguruko xehetasunak. «Emandako diru kopuruen helburua da EITBk publizitate salmentatik nahiz kudeaketatik eskura ditzakeen sarreren eta sortutako gastuen arteko desberdintasuna orekatzea», azaldu zuen Uriartek. «Kontratu-programa berriak, batetik, erakunde publikoari ezartzen zaizkion helburuak betetzeko beharrezkoa duen egonkortasuna ematen dio. Eta, bestetik, telebista, irrati eta Internet bidez euskaraz eta gaztelaniaz ari den taldearen zerbitzua definitzen du: jeneralista, askotariko programazio orekatua duena; jasangarria, finantzaketa publikoarekin eta diru sarrera osagarriekin; eta arduratsua, kudeaketa gardena eginez».\nKontratu programak zerbitzu publikoaren kontzeptuan egin du azpimarra, Jaurlaritzaren arabera. Zerbitzu horren xedeak zeintzuk diren azaltzen dira agirian: batetik, «kalitatezko» informazioa bermatzea, errealitatea «zintzo» islatuko duten edukiekin, «erreferentziazko» informazio-iturrietan kontrastatua eta profesional talde batek landua. Profesionalen jarduna «egia, askatasuna, pluraltasuna eta giza eskubideak defendatzera» bideratua izango da. Bestetik, euskara eta gizarte gero eta elebidunagoa sustatu beharko ditu EITBk. Eremu sozial ezberdinetan euskaraz egin eta garatutako edukien, sorkuntza lanen eta jardueren zabalpena sustatuko duela jasotzen du testuak. Emanaldietan «errealitate sozial elebiduna» islatuko du, eta elebitasunaren balioa agerian jartzeko lana egingo du, gizartearen «ekitatea, kohesioa eta modernitatea» sortzeko elementu gisa.\nEra berean, euskal kulturaren zabalkundearekin eta kirolaren sustapenarekin duen konpromisoa jasotzen du kontratu-programak. Helburuen artean daude, halaber, ikus-entzunezko industria sustatzea, kohesio sozialerako plataforma izatea, herritar guztientzako informazio-gizartea sustatzea, euskal erakundeek onartutako Bake eta Bizikidetza Planarekin konpromisoz jokatzea eta normalizaziorako eta aurrerabiderako erakunde planen garapenean parte hartzea.\nPSE-EEren iritziz, Jaurlaritzak EITBrentzat «porrot» egin duen eredu bat egonkortzea proposatu du. «Aurrekontuak 2019ra arte zehaztu dituzte, beste gobernu bat eta EITBko beste zuzendaritza bat daudenerako», kritikatu du Mikel Unzalu legebiltzarkideak.


Zure profil pertsonalaren bitartez, hitzordua norekin nahi duzun aukeratu ahal izango duzu hitzordu profesionalen atalean. Prestatu ondo zure profila eta egin zure eskaerak urriaren 11tik 15era. Gehienez 8 argitaletxe edo eragile hauta ditzakezu. Pertsona horiek zure profila jasoko dute Irudika komunitatean, eta, eskaera guztiak jaso ondoren, ilustratzaileen aukeraketa bat egingo dute, Artiumerako sarrera eskubidea duzuenontzat fisikoki edo online tiketa duzuenontzat bideo-dei bidez.\nAgenteek egindako profilen aukeraketarekin, urriaren 25ean, astelehenean, mezu bat jasoko duzu zure hitzorduekin, esleitutako egun eta orduarekin. Informazio honekin batera, online tiketa duzuenontzat, bideo-deiari dagokion esteka bat ikusiko duzu. Memoria txarra baduzu, ez kezkatu, nahi adina aldiz kontsultatu ahal izango dituzu hitzorduak zure Arlo Pertsonaletik.\nUnea iristen denean, zure arloko hitzordu profesionalen panelera sartu eta bideo-deiaren sistema irekiko duen estekan klik egin besterik ez duzu egin beharko. 15 minutu izango dituzu jitsi bidezko hitzordurako. Mesedez, egiaztatu zure kamerak eta mikrofonoak funtzionatzen dutela.\nHitzorduak urriaren 29an eta 30ean izango dira, Artiumen eta bideo-dei bidez. Oso garrantzitsua da zure agendan lekua egiten saiatzea hitzordu pertsonal honetarako. Egutegi arazoengatik ezinezkoa balitz, Irudikarekin harremanetan jar zaitezke eta hori posible egiten saiatuko gara.\nHitzordu profesionalak emango dituzten hizlariak hurrengoak dira:\nONLINE hitzordu profesionalak\nLEKUKO hitzordu profesionalak


FAT-ATF – Page 2 – Federacion Alavesa de Triatlón – Arabako Triatloi Federazioa\n2017 May 5, Friday 2018 December 15, Saturday admin\nLekua: Gopegiko igerilekua\n8 eta 14 urte bitarteko gaztetxoei zuzenduta\nLaister inskripzioak zabalduko ditugu!\nBAT BASQUE TEAM Bekak\n2017 February 10, Friday 2018 December 15, Saturday admin\nIrekia dago jada BAT BASQUE TEAM urtero iragartzen dituzten beken aurkezteko-epea. Bekak ionarriko irizpideak betetzen dituzten kirolari naiz teknikariei zuzendutak daude.\nInformazio gehiago dokumentu honetan eta BAT Basque Team-eko web horrian http://basqueteam.eus/becas/.\nEskaera aurkezteko-epea datorren martxoak 6an bukatzen da (EHAA publikatu eta hilabete bat beranduago).


Euskararen hiriburua izateko prest | Gizartea | Berria\nEuskararen hiriburua izateko prest\nBilbo gertu dago gaur milaka euskahaldun hartzeko Korrikaren bukaera festan.\nEgitarau zabala prestatu du AEK-k egun osorako\nAurreko Korrikaren amaiera ekitaldia, Baionan. GAIZKA IROZ\n2015eko martxoak 29 - Bilbo\nEuskararen hiriburu bilakatuko da Bilbo egun batez, 19. Korrikaren amaiera dela medio. Areatza, Zazpikaleak eta inguruak izango dira jaiaren gune nagusiak, eta han kokatuko dira AEK-k prestatu duen egitarau zabaleko ekitaldi gehienak, baina euskararen aldeko aldarrikapena Bizkaiko hiriburu osora hedatuko da.\nKorrika 07:16an iritsiko da Bilbora, Enekuritik, eta goiz osoan Bilboko auzo guztiak zeharkatuko ditu: Deustua, Zorrotza, Errekalde, Indautxu, Abusu, Zazpikaleak, Santutxu eta abar. Guggenheim paretik ere pasatuko da, eta, aurten lehenengo aldiz Korrikaren historian, San Mames futbol zelai barrura ere sartuko da, Athleticek egingo duen kilometroan.\nBERRIAk 2.494. kilometroa egingo du. Bilboko Areatzara iritsi arteko azkenengo kilometroetan EHIGEk, Euskaltzaindiak, Ikastolen Federazioak eta Kontseiluak eramango dute lekukoa, eta, beti bezala, azken kilometroa, 2501.a, AEK-k egingo du. Koordinakundeko zuzendaritzako kideez gain, AEK-ko bost ikasle eta irakaslek ere eramango dute lekukoa azken txanpa horretan.\nAurreikusita dago Korrika 12:30ean iritsiko dela San Nikolas elizaren aurreko aldera, Areatzan. Han amaituko da aurtengo lasterraldia. Lekukoa zabaldu, eta hamar egunez Euskal Herri osoa zeharkatu duen mezua irakurriko dute. Bertsolariek kantatu ostean, AEK-k ere bere mezua helaraziko die euskaldun eta euskal herritar guztiei.\nEta ekitaldia amaitutakoan, festa. Sei gune prestatu dituzte AEK-koek egitarauan agertzen diren ekitaldi guztiak antolatzeko. San Nikolas elizaren aurreko aldea, lekukoari ongietorria egiteko erabilitako bera, musika agertoki bilakatuko da arratsalde partean, eta 15:30etik aurrera Kherau, Anje Duhalde eta Izerdi Gorria arituko dira han.\nAreatza jatekoak, edatekoak eta Korrika dendako produktuak erosteko gunea izango da, baina hor ere musika egongo da 14:30etik aurrera, Xutik, Eskean Kristo, Betagarri eta Ze Esatek taldeekin.\nArriaga plazan, berriz, ikuskizun tradizionalagoak izango dira: 13:30ean erraldoien elkarretaratzea egongo da, 14:00etan dantza agerraldia Gaztedi taldearen eskutik, 16:00etan hainbat proba Bizkaiko Euskal Joko eta Kirol Federazioak antolatuta, eta 18:00etan Xapoka antzerki taldearen emanaldia.\nErripa umeentzako gunea izango da: puzgarriak, Irrien Lagunak, Urtxintxa taldearen tailerrak, Asier Kidam magoa, karaokea eta abar. Bilbo Zaharrean musika egongo da, Sutan, Elortegi Anaiak eta Revolta Permanent taldeekin, eta Zazpikaleetan, berriz, artisautza azoka eta animazioa.


"Libero è solamente chi s'inserisce nella realtà e la trasforma, non chi procede tra le nuvole". Hori erran zuen Pavesek bere militantzia politikoaren garaietan, italiar partidu komunistan zegoelarik prezeski ("Libre da bakarrik errealitatean txertatzen dena eta transformatzen duena, ez hodeietan ibiltzen dena", gehienok aditu arren hor duzue euskaratua badaezpada).\nEsaldiak itxura ona du, egia hutsa delako, baina agudo sortzen dira galderak: Nola txertatzen da artista bat errealitatean? Eta nola transformatzen du? Nola uler daiteke hodeietan ibiltzea? Erantzunak ez dira hain sinpleak, kultur mailan batez ere. Cesare Pavesek bere erantzunak izan zituen biziaren aurrean, artista eta pertsona bezala. Ene ustez koherente izan zen esaldi horrekin oro har: berak kokatu zuen bere poesia gizakien munduan, (funtsean poeta izan zen Pavese, nobelak eta ipuinak batez ere idatzi arren). Eta erran daiteke erabili zuela bere artea borrokatzeko arma bezala.\nWalt Whitman iparramerikar poetari buruzko tesia egin zuen unean ikasketa unibertsitarioak bukatzeko, Pavesek bazuen garbi bere jarrera faszismoaren aurrean: konpromezurik ez. Hau zen 1930.ean eta Piamonten jaoia zen (Torino ondoko herriska batean, Italian) 1908.ean (hemen egin dezakezue kenketa). Jakina denez faszismoa boterean zegoen Italian eta kultura nazional haundiaren mitoa zabaltzen zuen, momento haietan biziagoak eta askatuagoak ziren beste herrien kulturarekiko kontaktua galeraziz. Horregatik Pavesek orduko iparramerikar literatura itzuli zuen italierara (Faulkner, Dos Passos, etab.) Itzulpenaren alor horretan bere lana eta beste idazle antifaszista famatu batena (Elio Vitorini, aski ezezaguna gure artean) askatasun leiho bat zen eta erresistentzia jarrera bat.\nPartidu faszistan sartua ez izateagatik Pavesek ezin omen zuen lan egin irakasle bezala eskola publikoetan eta bilatzen du bere ogibidea itzulpenen eta klase partikularren bidez. Giulio Einaudi argitaletxean sartzen da 1933.ean. Argitaletxeko talde osoa atxilotzen dute 1935.ean bere aktibitate antifaszistagatik. Pavese, hiru urtetarako zigorturik, urte batez bakarrik mantentzen dute gartzelan. Bere lehenengo poesia liburua 1936.ean argitaratzen du.\nBere lagunek konpromezu haundiagoak hartzen dituzten bitartean (Espainiako gerran Francoren kontra, klandestinitatean...) Pavesek jarraitzen du bere lan sortzailea, ixten da isolamenduan liburuez eta bere pentsamenduz josia. Torino hirira bihurtzerakoan 1943.ean (Erroman bere argitaletxearen sedea prestatu ondoren) ez ditu aurkitzen lagun zaharrak: mendietan sortzen ari da erresistentzia armatua.\nLiberazioa lortu ondoren sartzen da Partidu Komunistan, murgiltzen da borroka politiko irekian tarte labur batean eta uzten du bere ohizko bakardadea. 1946.ean argitaratzen ditu narrazioak "Feria d'agosto" izenburupean, 1947.ean "Il compagno" nobela eta "I dialoghi con Leucó", 1949.ean "Il carcere" (1938-39.ean idatzia) eta "La casa in colline". "La luna e i faló" ("Ilargia eta sutzarrak") nobela sortzen du 1949 urtearen bukaeran. Eta 1950.ean Strega saria lortzen du fama haundia hartuz. Baina ez du indarrik jarraitzeko. Bere bakardadeak gainditzen du eta bere burua hiltzen du Torinoko hotel batean 1950.eko abuztuaren 27.an.\nEgun gutxi lehenago idatzi zuen bere egunkarian: "Egina dut nire alde publikoa ahal nuena. Lan egin dut, gizakiei poesia eman diet, anitzen penak konpartitu ditut". Epitafio bikain bat berarentzat.\n"Artea ez dago biziaren zerbitzuan bakarrik arnasa, kontsolamendu eta mezu giza baizik eta baita ere minaren liberazio bide eta distantzia estetikoaren tresna bezala" (A. Hauser). Paveseren literatur obra guzti horren adibide garbi bat izan zen hain zuen. Liriko puru bat zen nahiz eta errealitatearen nobelagile bihurtu zen "alderantzizko" salbazio baten exigentziagatik. Anitzen iritziz inportantzia haundia du Paveseren poesiak gaurko literatur munduan. Agian bera bakarra izan bait zen hain sakonki sentitu zuena bere baitan guztiz ixtea salbatzeko premia alde batetik eta bestetik kanpoan bilatzea bere salbazioa. Bere bakardadearen barnean Pavese ez zen ibili hodeietan baizik eta bere obraren bidez, batez ere, gure munduko errealitate sakonean txertatu zen.\nPavese sartzen da angustiari buruzko europar kultur korrontean eta berezi batez (Baudelaire, Kafka, Sartre, Camus, etab.). Nolabait erran dezakegu literatura moderno garrantzitsu guztia pesimismoz, desesperantzazko sentimenduz eta giza existentziaren absurduaz josia dagoela. Paveseren obretan aurki ditzakegu komunikatzeko ezintasuna eta grina batera; azaltzeko sinbolo batzu, bi serietan sailkatuak: Alde batetik figura bortitzak: Sua, odola, eguzkiaren argia, naturaren elementu desberdinak (artatza, sugea), alkoola, gorputz biluzia; gauza-sinboloak, objektuak egoera puruan, erabat hertsiak beraien kontra haustera etortzen den kontzientziaren aurrean. Beste aldetik sinbolo suabeak: karrika, hondartza, dantza, kafetegia... Paveseren narrazioetan agertzen dira sinbolo hauek eduki hutsala azaltzeko, hara eta hona ibiltzea irtenbiderik gabe. Txokerik ez kontzientzien paralelismoa baizik.\nTragedia beti da berbera: lagun harremanek bi sujetuak bakardade osoan utzi ohi dituzte etsai harremanak bailiran. Sinbolo bortitz eta suabeen artean, bietan batera, andrea dago. Emakumezkoa da gorputza, gorputz biluzia, borrokatzeko eta poseditzeko objektua, eta lagun paralelo eta helezina ere, ibilbide eta jaietako lagun ezgauza. Berak mendisken isolamendutik gizonezkoa kanporatzen du baina bere baitatik gizonezkoa libratzea lortu gabe.\n"Artista eta gizaki bakoitzaren bizia etengabeko esfortzu bat da bere mitoak argitzeko", erran zuen Pavesek eta berak ikasi zuen sakonki gai hori. Nik euskaratutako ipuin hauetan ("Izena" eta "Artatza") agertzen den bezala naturaren bi sinbolo dira mitoak: nola sugeek edo sugegorriek izen bat aditzen badute gero beraren bila datozen eta nola egileak artatza baten ondoan gogoan duen zerbait ahaztu aspaldian. Baina berdin zaio harkaitz bat, zuhaitz isolatu bat edo mahatsondoa. "Zenbait aintzin solas natur figuretan mamitzen eta konkretatzen dira garaietan zehar", "Artatza" ipuinean dio Pavesek.\nEne ustez Pavese ez da erresistentziaren poeta haundi bat bere faszismoaren aurreko jokaeragatik bakarrik baizik eta baita ere bere literatur obragatik. Alde batetik bere kontakizun batzuk erakusten dute maisuki erresistentziaren giroa Italian. "La casa in collina" nobelan adibidez: Torinoko mendisketan (mendiska collina da Paveseren mitorik haundiena, bere haurtzaroko lekua) Corrado irakaslea, bere isolamendu utzi gabe, txertatzen da erresistentziako talde batekin, lekuko bezala ez protagonista bezala. Norberak bere errespontsabilitatea hartu behar duela aditu arren Corrado irakaslea Pavese bera (Pavesek inoiz ez du isladatu bere burua nobela honetan bezala) beti agertzen da narrazioan zehar iheslari bat bezala. Hondarrean faszisten hilketa baten aurrean aitortzen du ikusle baten antzera: "Zenbait hil begiratzea umiliagarria da". Eta hitz garratz hauekin amaitzen du nobela: "Eta eroriekin zer egiten dugu! Zergatik hil dira? Neuk ez nuke jakinen zer erantzun. Orain bederen. Besteek ez dakitela ere nik uste. Agian hilek soilik dakite eta beraientzat bakarrik gerra bukatua dago egiaz". (Giro antifaszistan kokatua dago ere orain X. Mendigurenek euskaratua "Il compagno", "Burkidea" izenburutu duena. Itzulpen zaindu bat dela dirudi lehenbiziko irakurketan).\nBeste aldetik artea dela minaren liberazio bide bat onartzean Pavese onartzen dugu poeta haundi bat bezala, erresistentziaren poeta prezeski. Bere mezua ez da gizakia desesperantzan murgiltzeko desesperantzatik ateratzeko baizik. Zentzu honetan: angustiari buruzko artea ez da ezgauza, ez da ere hondoratzera kondenatua. Gure miseriarik haundienean, konfusiorik itzelenean ezin dugu ezabatu artea beraren bidez aurkitzen bait dugu gure miseriaren kontzientzia, berehalako kontsolamendua ez eduki arren, (A. Hauser, berriz).\nHorregatik "sufritzen duguna" jakiterakoan honelako literaturan, geuk errateko kapazak ez izan arren, arrisku hori, oinaze hori, gainditzeko ahalmena badugu. Miseriari buruzko kontzientzia edukitzerakoan gaindi dezakegu botere ezkutatuen obraren antzeko bestela mehatxatzen gaituena. Artearen forma tragikoa, gizakiaren egoerarik etsituena erakusten duena, kontaezinezkoa izateagatik hain zuzen, zentzu haundi bat badu zera: ideia edo ilusioa onartzea kontaezinezkoa nolabait azal daitekeela eta horregatik uler daitekeela eta neur daitekeela.\nDoktrina bezala ezin dugu ados egon ezintazunezko, beldurrezko eta desesperantzazko filosofiarekin baina onartu behar dugu literatura modernoan inportantzia haundia duela lehenago erran dugunagatik. Eta horretan datza Pavese poetaren kontribuzioa.


E28: Badugu Manifestu Anitza! - Euskadiko Gazteriaren Kontseilua E28: Badugu Manifestu Anitza! - Euskadiko Gazteriaren Kontseilua\nMaiatzaren 17an aditzera eman genuen nola ekainean Gune Anitza Zigiluaren manifestua eskuragarri egongo zen honekiko atxikimenduak adierazi ahal izateko. Hilabete baino zerbait gehiago pasa da eta azkenean heldu da data egokia EGK-k aniztasunaren alde duen apustu hau aurkezteko. Hemen dugu Manifestu Anitza\nOroitzen zer zen Gune Anitza?\nGune Anitza zigilua EGKren ekimen berri eta berritzaile bat da, azken helburu duena Emakume eta Gizonezkoen arteko Berdintasunaren eta LGTBI+ kolektiboaren aldeko esfortzuak bateratzea eta bi ekite arloak duten harreman estua eta marko komuna azpimarratzea.\nIzan ere, ez da batere ezohikoa Berdintasunaren edota LGTBI+ kolektiboaren aldeko mezuak adierazten dituzten irudiak aurkitzea egun gune fisiko zein birtualetan. Are gehiago, oso ohikoa da mezuok aldekotasuna erakusteko baino kolektiboen aurka ematen diren erasoak salatzeko eta onartuak ez direla adierazteko izatea. Ondorioz, bi ziren gabeziak. Alde batetik, irudi bateratu batena eta, bestetik, jarrera proaktiboa erakustearena.\nHau dela eta, positibotik eta sinergietatik eraikitzeko, aniztasunari era bateratuan eta barne-hartzailean ongi etorria ematen dion zigilua sortu dugu. Hau da Gune Anitza Zigilua.\nEra honetara, gure helburua da espazio Anitzak direnen zerrenda bat burutzea urte bukaeran egon diren atxikimendu guztiak batuz. Zerrenda honek bi funtzio nagusi izango ditu. Lehenik, gazteriarentzat gida modura erabilgarria izango da, bere pentsaerarekin bat datozen lekuak identifikatzeko. Bigarrenik, aniztasunarekiko aldekotasuna era aktibo batean erakustera animatu ez diren leku fisiko zein birtualentzat eredugarriak diren guneen zerrenda ere izatea, hauek parte-hartzera animatzeko.\nHainbeste informazio ostean badakigu zein den zuen zalantza handia: “Eta, nolakoa da logoa?”. Logoa ikusteko atxikimenduaren osteko kontaktura edota hurrengo astean egingo dugun aurkezpenera itxaron beharko duzue!\nNola lortu Gune Anitza zigilua\nZigilua espazio fisiko zein birtualetan erabili daitekeen zigilu bat da eta hau lortzeko artikulu honen bukaeran dagoen manifestuarekiko atxikimendua adieraztea besterik ez da egin behar.\nHorretarako, berdintasuna@egk.eus helbide elektronikora atxiki nahi den gune fisiko zein birtualaren ondoko datuak helarazi behar dira:\nHelbidea edota webgunea: (gune fisiko eta birtuala izatekotan, biak)\nEspazioaren deskribapen laburra: (zer den, zein zerbitzu eskaintzen dituen…)\nManifestu Anitza: gehiago jakin nahi?\nLehenago adierazten genuen bezala, jarraian eskuragarri duzue Anitza Manifestua, non EGKren Berdintasun lan-arlotik eta Gaur8 lantaldearen laguntzarekin islatu den Gune Anitzen filosofia eta hauen helburu eta eskaerak.\nManifestua hirutan banatua dago:\nAnitza Dekalogoa: manifestu osoaren laburpen gisa dagoen sarrera dekalogoa\nManifestu Anitza: manifestu garatua era zabalean eta eskakizun konkretuekin\nManifestu Anitzaren Gida Kontzeptuala: aurretiaz aipatu diren kontzeptuak ezagutzen ez dituzten pertsonentzat baliagarria izango den gida moduko eranskina.\nDokumentuak irakur ditzakezu hurrengo PDFan klikatuz


Txina 55inch solairuko stand guztiak paisaia batean 2000cd iragazgaitza IP65 totem pantaila kanpoko ukipen-pantaila lcd kiosko interaktiboa fabrika eta fabrikatzaileak | Layson\n55 hazbeteko solairuko euskarria dena paisaia batean 2000cd iragazgaitza IP65 totem pantaila kanpoko ukipen-pantaila lcd kiosko interaktiboa\n1. Altzairu galvanizatua + kanpoko potentzia pintura, 10 urte baino gehiagoko korrosioaren aurkakoa.\n2. AG ken islatze beira 5 mm, argiaren transmisioa % 97, isladapena % 3 baino txikiagoa da, ijezketa, leherketa-froga mintz gainazala.\n3. Aire girotua barneratua, tenperatura kontrolatzeko teknologia guztiz adimentsu patentatuarekin, berokuntza funtzioa barne.\n4. Distira: distira-sentsorea du, auto-doikuntza eguneko argiaren arabera potentzia-kontsumoa murrizteko, gehienez 2000 nits estandarra.\n5. Zati elektronikoa: Elektrizitatearen ihesaren babesa, tximistaren babesa.\n6. Potentzia: industria-mailako potentzia-plaka, distira doikuntza automatikoa potentzia-kontsumoa murrizteko.\n7. 10 puntuko ukipen kapazitiboak ukipen esperientzia ezin hobea eskaintzen du.\nLan egiteko Ezaugarriak:\n—Egun eguzkitsuetan lan egitea\nPantailaren distira 1500 nits-2000 nits-etik, distira automatikoki kontrolatzeko sistemak bermatzen du LCD ez dela beltzen eguzki-argia zuzenaren azpian\n--- Tenperatura altuan lan egiten du haizagailu adimendunak hozteko sistema, tenperatura altua 55 ℃ arte lan egiten du\n-Tenperatura baxuan lan egiten du berogailu-sistema adimenduna, -20 ℃-tik beherako tenperatura baxuan lan egiten du\n—Egun euritsuetan lan egitea Kanpoko erabilerarako guztiz itxitako itxitura paregabea, iragazgaitza eta hautsaren aurkakoa IP65 betetzen dute. Ura iragazgaitza den kola duen tapoia, egun euritsuetan ur-isuririk ez izateko. Haizearen hozte-tenperatura kontrolatzeko sistema adimenduna.\nKonfigurazio-sistema Aukera anitz –PC Ordenagailu gehigarria edo berritua. Ordenagailu industrial berezia integra daiteke beharrezko informazioaren arazo-sistema duten sistemetarako —Media Player txertatutako multimedia erreproduzitzailea Funtzio anitzeko multimedia erreproduzitzailea txertatua funtzionatzeko erraza —Ukipen-pantaila Adoptatu ukipen-pantaila kapazitate handiko teknologia sentikortasun handiko eta Kanpoko efektuekiko immunea —4G modulua IP65 antenak, bideratzailea, 3G txartela, 4G modulua eta internetera sartzeko konektoreak\nDiseinu sendoko pantaila trinkoa edozein ingurune-egoeretarako egokia. Konfiatu 24/7 iraunkortasun sendoan ia edozein ingurunetan. Aurkeztu enpresa-mezuak 24/7, nahiz eta seinaleztapena zuzeneko edo zeharkako eguzki-argia edo ingurumen-baldintza gogorren eraginpean egon, hala nola hautsa, ura eta beroa. Mekanikoki diseinatuta dago, funtzionamendu-tarte zabala jasan dezaketen tenperatura altuak jasateko: -30 °C (-22 °F) eta 50 °C (122 °F) tenperatura aldakuntza.Sinplifikatu kanpoko seinaleztapena soluzio integral batekin. Kanpoko seinaleztapena eroso eta erraz instalatu, diseinatu eta funtzionatu pantaila bakarreko funtzio ugarirekin. Diseinu osoak barne-sartze babesa, islaren aurkako teknologia eta bandalismoaren babesa ditu. Osagai guztiak ezin hobeto muntatuta iristen dira. Itxitura sinpleak ez du pieza gehigarririk behar, beraz, guztiz prest dago ia edozein espaziotarako.\nAurrekoa: LCD pantailako motxila iragarki-pantaila duen pantaila eramangarri oinez\nHurrengoa: K oinarri-diseinua 32 hazbeteko 43 hazbeteko ukipen-screem kontsulta automatikoko ordainketa-makina, ukipen-pantailako kioskoa QR kode eskanerarekin IC ID txartelaren irakurgailuarekin\nKanpoko Errotulazio Digitaleko Kioskoa\nKanpoko Informazio Kioskoa\nKanpoko ukipen-pantailaren kioskoa\nKanpoko solairuan zutik LCD publizitate digitala...\n© Copyright - 2010-2021 : Eskubide guztiak erreserbatuta. Produktu aipagarriak, Gunearen mapa, Seinale digitala Bideo horma, Ukipen-pantailako publizitate kioskoa, Direktorio Digitalaren seinaleztapena, Dooh Seinale Digitala, Eskolako Errotulazio Digitala, Diy ukipen-pantaila taula, Produktu guztiak


Eztiz eta kakaoz igurzteko krema sortzen dute, nutrizio-ahalmen handikoa eta koipe gutxikoa. | Consumer\nHaurren gosari eta askarietan alternatiba izateko pentsatuta dago\nValentziako Unibertsitate Politeknikoko (EHU) Garapenerako Elikagaien Ingeniaritzako Unibertsitate Institutuko (IUIAD) ikertzaileak, Naturval Apílica S.L. enpresa valentziarrarekin batera, eztiz eta kakaoz igurzteko krema sortu dute, nutrizio-ahalmen handikoa eta koipe gutxikoa. Gainera, EHUk ez du ez glutenik ez laktosarik.\nMelicao izenarekin merkaturatua, produktua bereziki txikienentzat da. Sortzaileek diote balio energetiko eta nutritibo handia duela ezti asko duelako.’ Antioxidatzaileak ere baditu, batez ere flavonoideak eta azido fenolikoak; kaltzioa, burdina, magnesioa eta potasioa, besteak beste, eta bitaminak (B taldea, C, D eta E bitaminak).\nGantz-eduki txikia (% 1 baino ez) eta glutenik eta laktosarik ez izatea ditu ezaugarri. Sortzaileen iritziz, haurren gosari eta askarietarako alternatiba bat da, eta haurren artean eztia bezalako produktu osasungarri baten kontsumoa sustatzeko modu berri bat. “Gaur egun, bai gosarian, bai txikienen askarian, askotan gehiegikeriaz erabiltzen dira fabrikazio industrialeko produktuak eta kakao-kremak. Kaloria askoko eta nutrizio balio gutxiko elikagaiak dira, baina oso onartuak. Isabel Escriche IUIAD Institutuko Eztiaren Kalitatearen Laborategiko ikertzaileak azaldu duenez, gure produktuak erantzun egokia eman nahi dio haurrei elikagai osasungarriagoak eskaintzeko merkatuaren beharrari. Gainera, kakaoa eztian sartzeak “erakargarriagoa egiten du, haurrek txokolatezko produktu kutsakorrak ezagutzen baitituzte; horrela, txikienak eztiaren propietate guztiez baliatzea ere bultzatzen ari gara”, gehitu zuen Escrichek.\nUPV/EHUko ikertzaileek nabarmendu dute, halaber, baliagarria dela Espainian haurren obesitatearen hazkundea geldiarazteko. Haren garapenean kontuan hartu ziren haren propietate osasungarriak, baina ez da ahaztu behar hartzaileak zentzumenez onartzen duela. Horretarako, UPV/EHUk adierazi duenez, “zentzumenen onargarritasunaren azterketa egin zen haurrengan, eta oso erantzun positiboa eman zuen, 10etik 8 ingurukoa”.\nAntioxidatzaileak azido fenolikoak gluten-eu grasas-eu lactosa-eu


Hash Browns McDonald's Japoniako adarretatik desagertzen da, herrialdeko patata eskasiak jarraitzen du - Potatoes News\nHash browns McDonald's Japoniako adarretatik desagertzen da, herrialdeko patata eskasia jarraitzen du\nUrtarrilaren 21, 2022\nJaponiaren eta Ipar Amerikaren arteko hornikuntza-lerroen arazoek gosari zoriontasuna kentzen diete zaleei. As Casey Baseel txostenak SoraNews24, tristura handiarekin izan zen McDonald's Japonia Abenduaren erdialdean patata frijituen eskari ertain eta handien salmenta eten zuen, baina nazioaren aldekoek soldadu egin zuten egun ilunetan hau urte amaierara arte behin-behineko neurria baino ez zelako promesari esker.\nZoritxarrez, itxaropen izpi hori itzali zen duela egun batzuk McDonald's-ek iragarri zuenean frijituak errazionatzeko neurriek gutxi gorabehera urtarrilaren amaierara arte jarraituko dutela katearen patata eskasia etengabearen ondorioz.\nAlbiste tristeagoak datoz orain, McDonald's-ek hash brownen salmentak ere bertan behera uzten dituelako Japonian.\nJoan den asteburuan, McDonald's Japoniako sukurtsal batzuetan bezeroak kartel-tamainako oharrak ikusten hasi ziren, frijituen errazionamendua, uholdeen kalteak Vancouver portuan eta mundu osoan koronavirus pandemiak inportatutako patata-lerroa oztopatzen duten baldintza berberak direla. Ipar Amerikatik, katea behartzen ari dira beren hashed browns, edo "hash patata", japonieraz deitzen zaien bezala, menutik kentzera.\nTags: Hash marroiakMcDonald-en\nHaith-ek elikagaien ekoizleei gutxiagorekin gehiago egiten laguntzea du helburu Potato Expo 2022-n\nOmnia-k nekazaritza-ekoizpenaren karbono-aztarna kalkulatzeko tresna aurkezten du


Maite Goñiri elkarrizketa: Eskola guztietan software librea bultzatu beharko litzateke – KZblog\nMaite Goñiri elkarrizketa: Eskola guztietan software librea bultzatu beharko litzateke\nKZguneak Maite Goñi euskal eta Ingeles filologian lizentziatua elkarrizketatu du. Maite Mondragon Unibertsitatean eta Ordiziako Jakintza Ikastolan irakasle lanetan dabil. Azken honetan, euskaljakintza proiektuarekin, bere erronka nagusia Hizkuntzen irakaskuntzan IKTak txertatzea da eta zentzu honetan hainbat ekimen aurrera atera ditu, sari ugari jasoz. Bestalde, Mondragon Unibertsitatean IKTak hezkuntzan eta eLearning arloan dabil.\nMaite, kontaiguzu, nola txerta daitezke IKTak hezkuntzan?\nTxertatu baino gehiago, garai hauetan naturaltasun osoz jakin beharko genituzke erabiltzen Informazio eta Komunikazioa Teknologiak hezkuntzan. Errealitatea da, baina, oraindik asko falta dela horretarako. Informazio eta Komunikazio Teknologiek -hezkuntza mundura ekarrita, Aprendizaia eta Ezagutza Teknologiek- eskaintzen dizkiguten aukerak ezagutzea eta baliatzea ezinbestekoa da egungo edozein profesionalentzat, zer esanik ez hemendik urte batzuetara lan mundura irtengo diren ikasleentzat: informazio eta edukien kudeaketa, komunikazio alorra, edukien sorkuntza, segurtasunaz jardutea… Hori guztia aurrera eraman ahal izateko, ezinbestekoa da irakasleon konpetentzia digitala garatzea.\nIrakasleek zer ezagutza izan beharko dute teknologia berrietan beraien lana aurrera ateratzeko?\nIrakasleen konpetentzia digitala, arestian aipatutako alorretan, ezinbestekoa da. Plano zehatzagora eramanez, egungo irakasleok, besteak beste, ondorengoak egiteko gaitasuna izan beharko genuke: marka-gune sozialak erabiltzeko (Diigo, Delicious…), ikasleekin baliabideak/gogokoak partekatzeko; multimedia (irudiak, bideoak, audioak…) editatu eta argitaratzeko; blogak, wikiak, web orriak…sortzeko; sarean segurtasunaz jarduteko; sareko edukia artatzeko; baliabide digitalak sortu eta partekatzeko; bilaketak modu eraginkorrean egiteko eta, batez ere, nork geure buruaren formazio beharrak detektatzeko gaitasuna izan beharko genuke.\n“Aprendizaia eta Ezagutza Teknologiek- eskaintzen dizkiguten aukerak ezagutzea eta baliatzea ezinbestekoa da egungo edozein profesionalentzat”\nMOOC ikastaroen berri eman genituen blog honetan duela gutxi, hezkuntza munduan etorkizunean garrantzia izango dutela uste duzu ala iragango den moda bat dira?\nMOOCen inguruan azkenaldian egondako eztabaidak (negozio eredua, pedagogia…) alde batera utziz, nik uste dut bide berri bat zabaldu dutela eta horrek ez duela atzera bueltarik: teknologiak aukera ematen du jakintza askoz ere jende gehiagorengana eta toki gehiagoetara iristeko, eta nik horixe azpimarratuko nuke. Nork imajina zezakeen duela gutxi izen handiko unibertsitateetako irakasle eta ikastaroetara heltzea konexioa duen edonoren esku egongo zenik?\nNola hobetu dezakete teknologia berriek gaur egungo hezkuntza?\nZalantzarik ez dut teknologiak ikaskuntza-irakaskuntza prozesua hobetzen lagun dezakeenik. Errazagoa da orain, teknologiari esker, informazio iturri ezberdinetara heltzea, elkarrekin lan egitea, edukiak sortzea, partekatzea, argitaratzea, bisita birtualak egitea… Modu egokian erabiliz gero, ikasleen motibazioa igotzeko ere baliagarriak izan litezke.\n“Teknologiak pisu handia izango duena eta nork bere ikasketa prozesuan ardura gehiago izango duena”\nHemendik hamar urtetara nolakoa izango da hezkuntza mundua?\nZaila da horri erantzutea, baina azken joerei erreparatuz, gelako lau paretak gaindituko dituena, hau da, nonahikoa; denbora mugarik gabekoa (24 ordu/7 egun); sozialagoa (sareko elkarrekintzek garrantzi handia hartuko dute), pertsonalizatuagoa (datuen analisiek ikasketa ibilbide pertsonalagoak egitea ahalbidetuko dute), teknologiak pisu handia izango duena eta nork bere ikasketa prozesuan ardura gehiago izango duena.\nOrain dela pare bat aste Software libreari buruz hitz egin genuen, zer tresna libre erabiltzen duzu egunero?\nAsko. Batzuk aipatzearren, egunerokoan Firefox nabigatzailea, Moodle eta WordPress plataformak, GIMP irudi editorea… Oso garrantzitsua iruditzen zait software librearen aldeko apustua egitea. Are gehiago, nik uste dut eskola guztietan software librea bultzatu beharko litzatekeela, eta ikasleei horren garrantziaz oharrarazi.\n“Zalantzarik gabe, teknologiak ate berriak zabaldu dizkio hizkuntzen irakaskuntzari”\nGaur egun umeek lehen bezala ikasten dute edo IKTak ikastoletan sartu egin direnez ikasketa modua ere aldatu egin da?\nEgun, alde handia dago ikastetxe batzuen eta besteen artean, IKTen erabilerari dagokionez. Pixkanaka-pixkanaka IKTen erabilera areagotzen ari bada ere, funtsean, espero zena baino gutxiago aldatu da eskolak emateko modua horrek esan nahi duen guztiarekin (eskaintzen dituzten aukerei uko egitea, konpetentzia digitalaren garapen eskasa…)\nNolako eragina izan dute teknologia berriek euskara ikasten ibili direnengan eta euskararen erabileran?\nZalantzarik gabe, teknologiak ate berriak zabaldu dizkio hizkuntzen irakaskuntzari. Hortxe daude, esate baterako, euskaltegi eta erakunde ezberdinek eskaintzen dituzten online ikastaroak, euskara ikasteko sortu diren aplikazio ezberdinak, denon eskura sarean ipini diren baliabideak, online mintzalagunak… Euskararen erabilerari dagokionez, kontuan izan behar da euskal komunitatea interneten txikia bezain ekimentsua dela. Ekimen horren lekuko dira euskaratu diren programa eta aplikazio guztiak; euskal Wikipediak hartu duen lekua, hiztun eta artikulu kopuruari erreparatuta… Azpimarratzeko adibide ugari dago zentzu horretan. Ez da ahaztu behar, baina, hori ez dela nahikoa ingelesa edo gaztelaniaren presentziari aurre egiteko. Edukiak behar dira eta, beste edozein esparrutan bezalaxe, hiztunon borondatea eta ekimena komunikazioa euskaraz eman dadin.\nNola animatuko zenituzke gure erabiltzaileak IKTeetako tresnak erabiltzen ikastera?\nEgunerokoan ekar ditzaketen abantailak ikusaraziko nizkieke adibide errealekin (informazio iturri ezberdinetara heltzeko erraztasuna, denbora aurrezpena, komunikatzeko erosotasuna…). Horretaz gain, dauden aukera anitzak erakutsiko nizkieke eta nork beretzat interesgarrienak diren tresnetatik hasteko aholkatuko nieke.\nEskerrik asko Maite! 😉\nNork KZgunea| 2019-01-30T11:50:12+02:00\t2014/06/20|Formakuntza, Informatika eta Teknologi berriak|Iruzkinik gabe


EAJ-PNVk salatu du Espainiako Gobernuak Mendebaldeko Saharari buruz emandako birak “ezerezean” uzten dituela Migrazio Lantaldearen erabakiak\nMaribel Vaqueroren iritziz, migrazio-politika egituraz landu behar da, administrazio publikoen arteko elkartasunetik eta erantzukidetasunetik.\nEAJ-PNVk salatu du Espainiako Gobernuak Mendebaldeko Sahararen inguruan emandako birak “ezerezean” uzten dituela Senatuko Migrazio Ponentzian jasotako akordioak. Maribel Vaquero senatariak adierazi duenez, “Marokori mugak kontrolatzearen truke egindako ordainketa da; ponentziaren edukiaren aurkako jarrera da, printzipio humanitarioetatik abiatzea proposatzen zuena eta ez soilik mugak kontrolatzeko ikuspegiarekin”.\nMigrazioei buruzko estatu-itun bat bultzatzeko mozio baten eztabaidan, Vaquerok azpimarratu du Kanpo Gaietarako ministroak irakurketa “partziala” egiten duela Gobernuak Nazio Batuen akordioak betetzen omen dituela esaten duenean; izan ere, alde batera uzten du akordioak Mendebaldeko Saharako herriaren erabaki askea aurreikusi behar duela dioen 2602 Ebazpena. "Saharar herria diktadura baten esku uzten du, NBEren ebazpenak bete gabe", salatu du senatari jeltzaleak.\nEuskal Taldeak Ezker Konfederalak aurkeztutako mozioari babesa eman dio, bakarrik dauden haur eta nerabe migratzaileen banaketa solidarioa ere jasotzen duen ekimenari. "Beti defendatu izan dugu migrazio-politika solidarioa eta erantzukidea; lurralde batek, sarbide izateagatik, ezin du migrazio-fluxuen kudeaketa esklusiboki bere gain hartu. Berriro diogu konpromiso partekatuko ariketa izan behar duela”, adierazi du Vaquerok, Eusko Jaurlaritzaren Share proposamena aldarrikatuz. “Hau esan eta egin egiten dugu, adibidez, EAEko erakundeek Ceuta eta Kanariar Uharteekin egindako hitzarmenen bitartez”.


Ordubetez eta jolastera | Gizartea | Berria\nOrdubetez eta jolastera\nIgandetik aitzinera, kalera atera ahalko dira haurrak, heldu batekin eta etxetik kilometro batera. Landa eremuetan, mendian ibili ahalko dira\nUme bat, balkoian. JON URBE / FOKU Tamaina handiagoan ikusi\nAinhoa Larretxea Agirre - Maite Asensio Lozano -\nIgande honetatik aitzinera, kalera atera ahal izango dira Hego Euskal Herriko haur eta nerabeak. Aste hasierako nahasmenduaren ostean, pixkanaka ari da Espainiako Gobernua irizpideak argitzen, eta informazioa xehe emateko, agerraldia egin zuen atzo Pablo Iglesias Eskubide Sozialetako presidenteordeak: «Haurrak egunean behin ateratzen ahalko dira, etxetik kilometro batera urrutienez, eta ordubetez, 09:00etatik 21:00etara». Eta ateraldietan, paseoan edo jolasean ibili ahal izango dira; hori bai, ezingo dira jolas parkeetara sartu, eta jostailuak —baloia edo patinak, erraterako— etxetik eraman beharko dituzte. Izan ere, segurtasun neurriak hartu beharko dituzte adingabeek; beraz, «arduraz eta sen onez» jokatzeko eskatu die Iglesiasek gurasoei.\nEtxetik irten gabe sei aste beteko dituzte Hegoaldeko umeek asteburuan —Iparraldean, konfinamendua zertxobait malguagoa da, eta ateratzeko baimena izan dute hasieratik—, eta zazpigarren astetik aitzinera ere mugatuta irtengo dira: haurrak guraso batekin edo anai-arreba nagusi batekin ateratzen ahalko dira, betiere denak elkarrekin bizi badira; gehienez, hiru adingaberekin irtengo da heldu bakoitza. Landa eremuan, berriz, mendi ingurura joateko baimena ere izanen dute, ordubetez. 14 urtetik beherakoei eragingo diete irizpideok; Salvador Illa Osasun ministroak azaldu duenez, 14 eta 18 urte bitartekoak beren kabuz atera daitezke etxetik, adibidez, erosketak egitera, «gurasoek egoki ikusten badute».\nHaurrak «korrika, saltoka eta ariketa fisikoa egiten» ibili ahalko dira, baina babes neurriak bete beharko dituzte, Iglesiasek nabarmendu duenez. Segurtasun tartea mantendu beharko dute: ahal dela bi metrokoa, eta, ezin baldin bada, gutxienez metro batekoa; gainera, eskuak maiz garbitu beharko dituzte, eta ezinen dituzte beste umeen jostailuak ukitu. Illak erantsi du neurri horiek hartu ezin dituzten umeek maskara eraman behako dutela; ez da derrigorrezkoa izango, baina bai gomendagarria, batik bat jende asko ibiliko den eremuetan. Era berean, sukarrik edo koronabirusaren beste sintomarik agertzen duten adingabeak ezinen dira etxetik atera.\nGobernuko eledunek berretsi dutenez, umeak eta nerabeak etxetik ateratzeko plana hainbat aditurekin —pediatra, psikologo, irakasle eta epidemiologoak, bertzeak bertze— aztertu eta adostu dute, eta irizpide eta xehetasun guztiak gida batean jasotzen ari dira; aurki argitaratuko dute. Iglesiasek adierazi du haurren portaera «eredugarria» izan dela aste hauetan, baina ohartarazi du igandetik aitzinerako fasean ere gurasoek «arduraz» jokatu beharko dutela, umeentzako neurri malguagoak ondo aterako badira: «Ezinbestekoa izango da jendea serioa eta arduratsua izatea; muga asko jarri beharko dira».\nAutokritikarako tartea ere hartu du Pablo Iglesiasek, eta «barkamena» eskatu die haurrei eta helduei: aitortu du azken egunotan gobernuak ez dituela jarraibide argiak eman. Izan ere, astearte arratsaldean Maria Jesus Montero bozeramaileak jakinarazi zuen umeak gurasoekin atera ahalko zirela erosketak egitera, botikara edo bankura; iragarpenak eragindako haserre oldea ikusita, ordu gutxira prentsaren aurrera atera zen Salvador Illa ministroa, atzera egiteko: «Gobernu honek badaki entzuten». Antzera mintzatu zen atzo Iglesias: «Kritikak arrazoizkoak ziren; agerikoa da neurriak ez zirela ondo komunikatu. Erabakiak zailak direnean, gauzak gaizki egin ditzakegu, baina akatsak onartu eta konpondu egin behar dira, umiltasunez, ez baikara ahalguztidunak».\nAinhoa Larretxea Agirre - Maite Asensio Lozano


[Erreportajea] Eztena, erakusleiho nahikorik ez duten proiektuen jaialdia : Oarsoaldeko Hitza\n[Erreportajea] Eztena, erakusleiho nahikorik ez duten proiektuen jaialdia\nEztena Arte Eszenikoen XIV. jaialdia hemen da. Aurtengoa hilaren 5etik 12ra izango da, eta programazio zabalarekin dator. Oier Guillanek jaialdiaren xehetasunak eman ditu.\nEztena jaialdiko kideak eta udal ordezkariak. Argazkia: Carrera.\nEztena Arte Eszenikoen Jaialdiaren XIV. edizioa hemen da. Hilaren 5etik 12ra izango da, eta emanaldiak Mikelazulon, Lekuona Fabrikan eta Niessen Kulturguenan izango dira. Antolatzaileak programazio zabal eta anitzarekin datoz, eta gehienbat, ikusleek zailtasun handiagoz topatzen dituzten lanak ikusteko aukera izango dutela zehaztu du Oier Guillanek, antolatzaile taldeko kideak. Programazio osoa ikusteko, joan oarsoaldea.hitza.eus webgunera.\nEztenak honakoa du XIV. edizioa. Guillanek nabarmendu du jaialdia bere hastapenetik «jakin-min» batetik sortu zela: «Mikelazulo inguruan genbiltzan hainbat sortzaile eta talderen artean sare bat sortu genuen. Garai hartan hutsune bat sumatzen genuen, beste era bateko proposamenak egiten zituzten proiektuek ez zutelako erakusleiho nahikorik, are eta gehiago euskaraz baziren». Jakin-min horretatik abiatuta, Eztena jaialdiari forma ematen hasi ziren antolatzaileak: «Guk imajinatzen genuen jaialdia martxan jartzen hasi ginen. Hasiera batean oso baliabide gutxi genituen, baina gerora, Errenteriako Udala babesa ematen hasi zen, eta egonkortzen hasi ginen».\nEztena sortuta, Guillanek baietsi du hainbat lan publiko aurrean aurkezteko «zirrikitu» bat sortu zela. Horrez gain, «elkargune bat sortzeko aukera» izan zutela aipatu du, «proiektu ezberdinak elkarren artean saretzeko, elkar ezagutzeko eta topatzeko, horrek sinergiak eta aukera berriak sortzen baititu».\nUrtero erronka berri bat\nHamalau urtean errepikapenetan erortzea ohikoa da, baina Eztenako kideak hasieratik saiatu dira «erronka berri bat» ezartzen errepikapenetan ez erortzeko. Hori dela eta, urte horietan guztietan gauza ezberdinak antolatu dituzte, eta aurtengo ediziorako proposamen berri bat abiatu zuten: Zizterberg beka.\nJaialdiaren lehen urteetan Piezak izeneko formatu bat zutela azaldu du Guillanek, «oso maitea» zutena: «Etortzen ziren konpainiek oso hastapenean zituzten lanak erakusten zituzten, hasieran zuten ideia horri bultzada emateko asmoz». Piezak formatua antzoki barruan egiten zen, eta bertatik atera zen Zizterberg bekak sortzeko ideia.\nBeken deialdia atera zutenean «beldur» zirela onartu du Eztenakeko kideak, ez zekitelako zenbat proposamen jasoko zituzten; baina deialdia «oso arrakastatsua» izan da. 18 lan jaso dituzte orotara, baina soilik sei proiektu saritzeko aukera izan dute. Proiektuak saritzeko irizpideei dagokionez, «oso hastapenean» dauden lanak aitortzea erabaki dutela azaldu du Eztenako kideak, «haiei bultzada bat emateko asmoz». Gainera, pieza horiek ekainaren 11n aurkeztuko dituzte, eta datorren aste osoan Lekuonan egongo dira lan horiek lantzen.\nElkargunea eta ikusle kluba\nMikelazulo elkartean, eszena erakusleiho izateaz gain, elkargunea sortu nahi dute antolatzaileek, garrantzia eman nahi diote: «Jaialdia ez dugu programazio hutsa izatea nahi, eta horren barruan, ezinbestekoa iruditzen zaigu elkarrekin egoteko espazio eroso bat sortzea, oso garrantzitsua baita gure arteko sareak bermatzeko». Gune hori hilaren 10ean inauguratuko da, 18:00etan.\nJaialdirako, aldi berean, ikusle klub bat antolatu dute. Iaz abiatu zuten esperientzia pilotu bezala, eta izan zuen arrakasta ikusita, errepikatzea erabaki dute. Ikusle kluba bi emanaldiren barruan eraikiko da, etziko Metrokoadroka konpainiaren saioan eta hilaren 12ko L’Alacran konpainaren lanarenean. Bi adituren gidaritzapean, literatura kluben antzera ariko direla argitu du Guillanek: saioen aurretik, parte hartzaileek formazioa jasoko dute Lekuonan (17:30), eta emanaldien ondoren, ordu eta erdiko mintzaldia egingo dute.


Neuville-sur-Seine - Wikipedia, entziklopedia askea.\nBalnot-sur-Laignes, Buxeuil, Celles-sur-Ource, Gyé-sur-Seine, Landreville eta Les Riceys\n217 (%50) 237 (%54.6)\nNeuville-sur-Seine Frantziako udalerria da Aube departamenduan dagoena, Ekialde Handia eskualdean. 2013an 435 biztanle zituen.\n2007an Neuville-sur-Seine udalerrian erroldatutako biztanleak 366 ziren. Familiak 148 ziren, horien artean 40 pertsona bakarrekoak ziren (8 bakarrik bizi ziren gizonak eta 32 bakarrik bizi ziren emakumeak), 48 seme-alabarik gabeko familiak ziren, 48 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 188 etxebizitza zeuden, 154 familiaren etxebizitza nagusia ziren, 16 bigarren erresidentzia ziren eta 17 hutsik zeuden. Etxebizitza guzti hauek 188etxeak ziren. 154 etxebizitza nagusietatik 133 bere jabearen bizilekua ziren, 17 alokairuan okupaturik zeuden eta 4 doan lagata zeuden; 8 etxek bi gela zituzten, 16 etxek hiru zituzten, 41 etxek lau zituzten eta 89 etxek bost zituzten. 115 etxek euren parking plaza propioa zuten azpian. 93 etxetan ibilgailu bat zegoen eta 41 etxetan bat baino gehiago zituzten.\nNeuville-sur-Seine udalerriko biztanleria-piramidea 2009an .\n2007an lan egiteko adina zuten pertsonak 221 ziren, horien artean 165 aktiboak ziren eta 56 inaktiboak ziren. 165 pertsona aktiboetatik 160 lanean zeuden (84 gizon eta 76 emakume) eta 5 langabezian zeuden (5 emakume eta 5 emakume). 56 pertsona inaktiboetatik 18 erretiraturik zeuden, 20 ikasten zeuden eta 18 "bestelako inaktibo" gisa sailkaturik zeuden.\n2009an Neuville-sur-Seine udalerrian 163 unitate fiskal zeuden, 395 pertsonek osaturik. Pertsona bakoitzeko diru-sarrera fiskalaren mediana urteko 23.622 euro zen.\n2007an zeuden 18 komertzioetatik, 5 janari enpresak ziren, 3 bestelako produktu industrialen fabrikazioko enpresak ziren, 2 eraikuntza enpresak ziren, 4 ibilgailuen saltze eta konpontze enpresak ziren, 2 garraio enpresak ziren, 1 zerbitzu enpresa zen eta 1 administrazio publikoko enpresa zen.\n2000. urtean Neuville-sur-Seine udalerrian 75 nekazaritza-ustiategi zeuden, 282 hektarea erabiltzen.\nBuxeuil (1,9 km)\nGyé-sur-Seine (1,9 km)\nPolisy (3,0 km)\nCourteron (3,4 km)\nBalnot-sur-Laignes (3,6 km)\nCelles-sur-Ource (4,1 km)\nPolisot (4,4 km)\nLandreville (5,9 km)\nBNF: 152463547 (data)


Vaire-le-Petit - Wikipedia, entziklopedia askea.\nJean-Noël BESANÇON (2014-2020)\n47° 17′ 13″ N, 6° 08′ 46″ E / 47.2869°N,6.1461°E / 47.2869; 6.1461Koordenatuak: 47° 17′ 13″ N, 6° 08′ 46″ E / 47.2869°N,6.1461°E / 47.2869; 6.1461\nAmagney, Deluz, Novillars eta Vaire-Arcier\nVaire-le-Petit Frantziako udalerria da, Doubs departamenduan dagoena, Franche-Comté eskualdean. 2013an 228 biztanle zituen.\n2007an Vaire-le-Petit udalerrian erroldatutako biztanleak 195 ziren. Familiak 86 ziren, horien artean 20 pertsona bakarrekoak ziren (4 bakarrik bizi ziren gizonak eta 16 bakarrik bizi ziren emakumeak), 39 seme-alabarik gabeko familiak ziren eta 27 seme-alabak dituzten bikoteak ziren.\n2007an 91 etxebizitza zeuden, 83 familiaren etxebizitza nagusia ziren, 3 bigarren erresidentzia ziren eta 4 hutsik zeuden. 89 etxeak ziren eta 2 apartamentuak ziren. 83 etxebizitza nagusietatik 78 bere jabearen bizilekua ziren eta 6 alokairuan okupaturik zeuden; 2 etxek bi gela zituzten, 7 etxek hiru zituzten, 18 etxek lau zituzten eta 57 etxek bost zituzten. 79 etxek euren parking plaza propioa zuten azpian. 30 etxetan ibilgailu bat zegoen eta 46 etxetan bat baino gehiago zituzten.\nVaire-le-Petit udalerriko biztanleria-piramidea 2009an .\n2007an lan egiteko adina zuten pertsonak 112 ziren, horien artean 85 aktiboak ziren eta 27 inaktiboak ziren. 85 pertsona aktiboetatik 80 lanean zeuden (41 gizon eta 39 emakume) eta 5 langabezian zeuden (1 gizon eta 4 emakume). 27 pertsona inaktiboetatik 16 erretiraturik zeuden, 3 ikasten zeuden eta 8 "bestelako inaktibo" gisa sailkaturik zeuden.\n2009an Vaire-le-Petit udalerrian 85 unitate fiskal zeuden, 205 pertsonek osaturik. Pertsona bakoitzeko diru-sarrera fiskalaren mediana urteko 20.866 euro zen. \n2007an zeuden 5 komertzioetatik, 1 bestelako produktu industrialen fabrikazioko enpresa zen, 1 ibilgailuen saltze eta konpontze enpresa zen, 1 ostalaritza eta jatetxe enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\nBNF: 15252802m (data)\nOrriaren azken aldaketa: 7 urria 2020, 17:22.


Eusko Jaurlaritzak 5 milioi eurorekin lagunduko ditu Covid-ak kaltetutako hedabideak, gehienbat erdarazkoak Sustatu.eus - Teknologia albisteak\nEusko Jaurlaritzak 5 milioi eurorekin lagunduko ditu Covid-ak kaltetutako hedabideak, gehienbat erdarazkoak\n2021-11-23 : 17:04\nEusko Jaurlaritzak 5 milioi euroz hornitutako diru-laguntza programa bat onartu du, EAEko prentsa idatziari eta irratiei zuzendutakoa, Covid19 pandemiaren eragin ekonomikoa arintzeko. Gaurko Gobernu Kontseiluan onartu da neurria. Berria egunkaria eta Bizkaia Irratia kenduta (330.000 euro), beste hedabide guztiak gaztelerazkoak dira (batzuetan euskarazko edukiak ere argitaratzen dituztela egia bada ere) eta 4.7 milioi euro jasoko dituzte.\nIrekia albistegi publikoan argitaratu da hedabide zerrenda eta bakoitzari esleitutako kopuruak. Nonbait, audientzia baremo batzuk hartu dira kontuan, eta prentsa idatziaren kasuan, bertsio digitalen zenbakiak ere sartu dituzte tartean.\nHauxe da banaketa prentsa idatzirako:\nEl Correo 1.608.716,91 €\nDiario Vasco 747.535,64 €\nDeia 558.126,27 €\nGara 305.580,45 €\nNoticias de Gipuzkoa 171.731,16 €\nNoticias de Álava 113.645,62 €\nSER 520.244,41 €\nNervión-Gorbea 224.765,78 €\nCope 174.256,62 €\nOnda Cero 123.747,45 €\nOnda Vasca 73.238,29 €\nRadio Popular 25.254,58 €Irudian, Covid krisiaz Berria egunkariak webgunean duen informazio atal bateko pantaila-irudia.\nRadio-7 22.729,12 €\nBizkaia Irratia 40.000€\nEuskarazko hedabideak dira hauen artean Berria eta Bizkaia Irratia. Gainerakoetan bi hedabide talde nagusi dira, Vocento taldekoek 2.4 milioi jasoko dituzte, ia laguntzaren erdia; eta Grupo Noticias delakoak ia milioi bat euro.\nIrudian, Goiena webguneko pantaila-irudi bat, Covid pandemiako hasierako asteetakoa. Goiena eta euskarazko beste hainbat hedabide laguntzarik gabe geratu dira gaur jakinarazitako banaketan.